ai4bharat/Pralekha huggingface dataset:
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਨੈਸ਼ਨਲ ਹਾਈਵੇਅ ਆਵ੍ ਇੰਡੀਆ ਨੇ ਪੁਲਾਂ ਅਤੇ ਹੋਰ ਸਰੰਚਨਾਵਾਂ ਦੇ ਡਿਜ਼ਾਈਨ ਅਤੇ ਨਿਰਮਾਣ ਦੀ ਸਮੀਖਿਆ ਦੇ ਲਈ ਡਿਜ਼ਾਈਨ ਡਿਵੀਜ਼ਨ ਦੀ ਸਥਾਪਨਾ ਕੀਤੀ
ਪੁਲਾਂ, ਵਿਸ਼ੇਸ਼ ਸਰੰਚਨਾਵਾਂ  ਅਤੇ ਸੁਰੰਗਾਂ ਦੇ ਡਿਜ਼ਾਈਨ ਅਤੇ ਨਿਰਮਾਣ ਦੀ ਪ੍ਰਭਾਵੀ ਸਮੀਖਿਆ ਲਈ, ਨੈਸ਼ਨਲ ਹਾਈਵੇਅ ਆਵ੍ ਇੰਡੀਆ ਨੇ ਇੱਕ ਡਿਜ਼ਾਈਨ ਡਿਵੀਜ਼ਨ ਦੀ ਸਥਾਪਨਾ ਕੀਤੀ ਹੈ ਜੋ ਦੇਸ਼ ਭਰ ਦੇ ਰਾਸ਼ਟਰੀ ਰਾਜਮਾਰਗਾਂ 'ਤੇ ਮੌਜੂਦ ਪੁਲਾਂ, ਸਰੰਚਨਾਵਾਂ , ਸੁਰੰਗਾਂ ਅਤੇ ਆਰਈ ਦੀਵਾਰਾਂ ਦੀ ਯੋਜਨਾਬੰਦੀ, ਡਿਜ਼ਾਈਨ, ਨਿਰਮਾਣ ਅਤੇ ਰੱਖ-ਰਖਾਅ ਦੀ ਨੀਤੀ ਅਤੇ ਦਿਸ਼ਾ ਨਿਰਦੇਸ਼ ਤਿਆਰ ਕਰੇਗਾ।
ਡਿਵੀਜ਼ਨ ਇਸ ਪ੍ਰੋਜੈਕਟ ਦੀ ਤਿਆਰੀ, ਨਵੇਂ ਪੁਲਾਂ ਦੇ ਨਿਰਮਾਣ, ਸਥਿਤੀ ਸਰਵੇਖਣ ਅਤੇ ਮੌਜੂਦਾ ਪੁਰਾਣੇ/ ਸੰਕਟਗ੍ਰਸਤ ਪੁਲਾਂ ਦੀ ਮੁੜ ਉਸਾਰੀ, ਕਮਜ਼ੋਰ ਪੁਲਾਂ, ਸਰੰਚਨਾਵਾਂ , ਸੁਰੰਗਾਂ ਅਤੇ ਆਰਈ ਦੀਵਾਰਾਂ ਦੀ ਸਥਿਤੀ ਦੀ ਸਮੀਖਿਆ ਕਰੇਗਾ। ਇਹ ਪੁਲਾਂ ਅਤੇ ਵਿਸ਼ੇਸ਼ ਸਰੰਚਨਾਵਾਂ ਦੀ ਸੁਤੰਤਰ ਹੋ ਕੇ ਸਮੀਖਿਆ ਕਰੇਗਾ, ਜੋ ਡੀਪੀਆਰ ਪੜਾਅ 'ਤੇ ਹਨ ਜਿੱਥੇ ਡੀਪੀਆਰ ਜੂਨ 2023 ਤੋਂ ਬਾਅਦ ਸ਼ੁਰੂ ਹੋਵੇਗਾ।
ਇਸ ਤੋਂ ਇਲਾਵਾ, ਡਿਵੀਜ਼ਨ ਰੈਂਡਮ ਦੇ ਅਧਾਰ 'ਤੇ 200 ਮੀਟਰ ਤੋਂ ਵੱਧ ਦੀ ਮਿਆਦ ਵਾਲੇ ਚੁਣੇ ਗਏ ਪੁਲਾਂ ਅਤੇ ਸਰੰਚਨਾਵਾਂ  ਦੇ ਪ੍ਰੀਸਟ੍ਰੈਸਿੰਗ ਤਰੀਕਿਆਂ ਅਤੇ ਨਿਰਮਾਣ ਕਾਰਜਪ੍ਰਣਾਲੀਆਂ, ਅਸਥਾਈ ਢਾਂਚਿਆਂ, ਵਿਕਸਿਤ ਅਤੇ ਵਰਤੋਂ ਵਿੱਚ ਆਉਣ ਵਾਲੇ ਪੁਲਾਂ ਦੀ ਵੀ ਸਮੀਖਿਆ ਕਰੇਗਾ।
ਇਸ ਤੋਂ ਇਲਾਵਾ, ਮੌਜੂਦਾ ਪ੍ਰੋਜੈਕਟਾਂ ਵਿੱਚ 200 ਮੀਟਰ ਤੋਂ ਵੱਧ ਲੰਬੇ ਸਾਰੇ ਪੁਲਾਂ/ਸੰਰਚਨਾਵਾਂ ਦੇ ਡਿਜ਼ਾਈਨ ਦੀ ਸਮੀਖਿਆ ਕੀਤੀ ਜਾਵੇਗੀ। ਇਸ ਤੋਂ ਇਲਾਵਾ, 60 ਮੀਟਰ ਤੋਂ ਵੱਧ ਦੀ ਲੰਬਾਈ ਦੇ ਹੋਰ ਪੁਲਾਂ, 200 ਮੀਟਰ ਤੋਂ ਵੱਧ ਦੀ ਲੰਬਾਈ ਦੀਆਂ ਸਰੰਚਨਾਵਾਂ ਅਤੇ ਸੁਰੰਗਾਂ, 10 ਮੀਟਰ ਤੋਂ ਵੱਧ ਦੀ ਉਚਾਈ ਵਾਲੀਆਂ ਆਰਈ ਦੀਵਾਰਾਂ ਅਤੇ ਹੋਰ ਵਿਸ਼ੇਸ਼ ਸਰੰਚਨਾਵਾਂ ਦੇ ਡਿਜ਼ਾਈਨ ਦੀ ਰੈਂਡਮ ਅਧਾਰ 'ਤੇ ਸਮੀਖਿਆ ਕੀਤੀ ਜਾਵੇਗੀ।
ਡਿਜ਼ਾਈਨ ਦੀ ਸਮੀਖਿਆ ਕਰਨ ਲਈ, ਡਿਵੀਜ਼ਨ ਸਲਾਹਕਾਰਾਂ, ਸਲਾਹਕਾਰ ਟੀਮਾਂ ਨੂੰ ਨਿਯੁਕਤ ਕਰੇਗਾ ਜਿਸ ਵਿੱਚ ਪੁਲ ਡਿਜ਼ਾਈਨ ਮਾਹਿਰ, ਸੁਰੰਗ ਮਾਹਰ, ਆਰਈ ਦੀਵਾਰ ਮਾਹਰ,ਜਿਓਟੈੱਕ ਐਕਸਪਰਟਸ, ਮਿੱਟੀ/ਸਮੱਗਰੀ ਟੈਸਟਿੰਗ ਲੈਬਸ ਆਦਿ ਸ਼ਾਮਲ ਹੋਣਗੇ। ਡਿਵੀਜ਼ਨ ਵਿੱਚ ਜ਼ਰੂਰਤ ਅਨੁਸਾਰ ਸਰੰਚਨਾਵਾਂ ਦੀ ਡਿਜ਼ਾਈਨ ਸਮੀਖਿਆ ਕਰਨ ਲਈ ਆਈਆਈਟੀ/ਐੱਨਆਈਟੀ ਦੇ ਡਿਜ਼ਾਈਨ ਮਾਹਿਰ/ਰਿਸਰਚ ਸਕਾੱਲਰ/ਪੀਜੀ ਵਿਦਿਆਰਥੀ ਵੀ ਸ਼ਾਮਲ ਹੋਣਗੇ।
ਇਸ ਤੋਂ ਇਲਾਵਾ, ਡਿਵੀਜ਼ਨ ਇੰਡੀਅਨ ਅਕਾਦਮੀ ਆਵ੍ ਹਾਈਵੇਅ ਇੰਡੀਨੀਅਰਸ , ਨੋਇਡਾ ਅਤੇ ਭਾਰਤੀ ਰੇਲਵੇ ਸਿਵਲ ਇੰਜੀਨੀਅਰਿੰਗ ਸੰਸਥਾਨ , ਪੁਣੇ ਦੇ ਜ਼ਰੀਏ ਪੁਲਾਂ, ਸੁਰੰਗਾਂ ਅਤੇ ਆਰਈ ਦੀਵਾਰਾਂ ਦੇ ਡਿਜ਼ਾਈਨ, ਨਿਰਮਾਣ, ਨਿਗਰਾਨੀ ਅਤੇ ਰੱਖ-ਰਖਾਅ ਦੇ ਵੱਖ-ਵੱਖ ਪਹਿਲੂਆਂ 'ਤੇ ਐੱਮਓਆਰਟੀਐੱਚ, ਐੱਨਐੱਚਏਆਈ, ਐੱਨਐਚਆਈਡੀਸੀਐੱਲ ਦੇ ਅਧਿਕਾਰੀਆਂ ਅਤੇ ਠੇਕੇਦਾਰਾਂ/ਸਲਾਹਕਾਰਾਂ ਲਈ ਸਰਟੀਫਿਕੇਟ ਕੋਰਸ ਆਯੋਜਿਤ ਕਰੇਗਾ।
ਪੁਲਾਂ ਅਤੇ ਸੁਰੰਗਾਂ ਦੇ ਬਾਰੇ ਵਿੱਚ ਜਾਣਕਾਰੀ, ਡਰਾਇੰਗ, ਸੰਕਟਗ੍ਰਸਤ ਪੁਲਾਂ ਦੀ ਪਹਿਚਾਣ ਲਈ ਡਿਜ਼ਾਈਨ ਡਿਵੀਜ਼ਨ ਦੁਆਰਾ ਇੱਕ ਆਈਟੀ ਨਿਰਧਾਰਿਤ ਨਿਗਰਾਨੀ ਪ੍ਰਣਾਲੀ ਵਿਕਸਿਤ ਕੀਤੀ ਜਾਵੇਗੀ ਅਤੇ ਉਨ੍ਹਾਂ ਦੀ ਮੁਰੰਮਤ ਅਤੇ ਨਿਰਮਾਣ ਲਈ ਇੱਕ ਸਲਾਨਾ ਯੋਜਨਾ ਵੀ ਪ੍ਰਸਤਾਵਿਤ ਕੀਤੀ ਜਾਵੇਗੀ। ਇਹ ਵਿਸਤ੍ਰਿਤ ਵਿਸ਼ਲੇਸ਼ਣ ਲਈ ਮਾਹਰਾਂ ਦੀ ਇੱਕ ਟੀਮ ਵੀ ਨਾਮਜ਼ਦ ਕਰੇਗਾ ਅਤੇ ਭਵਿੱਖ ਵਿੱਚ ਅਜਿਹੀਆਂ ਖਰਾਬੀਆਂ ਨੂੰ ਰੋਕਣ ਲਈ ਦਿਸ਼ਾ-ਨਿਰਦੇਸ਼ ਜਾਰੀ ਕਰੇਗਾ।
ਦੇਸ਼ ਭਰ ਵਿੱਚ ਵੱਡੀ ਸੰਖਿਆ ਵਿੱਚ ਰਾਸ਼ਟਰੀ ਰਾਜਮਾਰਗ ਬੁਨਿਆਦੀ ਢਾਂਚੇ ਦੇ ਵਿਕਾਸ ਦੇ ਲਾਗੂਕਰਨ ਦੇ ਨਾਲ, ਡਿਜ਼ਾਈਨ ਡਿਵੀਜ਼ਨ ਪੁਲਾਂ ਅਤੇ ਹੋਰ ਸੰਕਟਪੂਰਨ ਸਰੰਚਨਾਵਾਂ ਦੀ ਡਿਜਾਈਨਿੰਗ, ਪਰੂਫ ਚੈਕਿੰਗ ਅਤੇ ਨਿਰਮਾਣ ਲਈ ਸੰਸਥਾਨਿਕ ਸਮਰੱਥਾ ਬਣਾਉਣ ਵਿੱਚ ਮਦਦ ਕਰੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਐਕਟਰ ਸ਼੍ਰੀ ਨੇਦੁਮੁਦੀ ਵੇਣੂ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਐਕਟਰ ਸ਼੍ਰੀ ਨੇਦੁਮੁਦੀ ਵੇਣੂ ਦੇ ਅਕਾਲ ਚਲਾਣੇ ‘ਤੇ ਦੁਖ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਸ਼੍ਰੀ ਨੇਦੁਮੁਦੀ ਵੇਣੂ ਬਹੁਮੁਖੀ ਪ੍ਰਤਿਭਾ ਦੇ ਧਨੀ ਐਕਟਰ ਸਨ, ਜੋ ਵਿਭਿੰਨ ਸ਼ੈਲੀਆਂ ਦੀਆਂ ਵਿਵਿਧ ਭੂਮਿਕਾਵਾਂ ਨੂੰ ਜੀਵੰਤ ਬਣਾ ਸਕਦੇ ਸਨ। ਉਹ ਇੱਕ ਸਫ਼ਲ ਲੇਖਕ ਵੀ ਸਨ ਅਤੇ ਰੰਗਮੰਚ ਨਾਲ ਉਨ੍ਹਾਂ ਦਾ ਭਾਵਨਾਤਮਕ ਲਗਾਅ ਸੀ। ਉਨ੍ਹਾਂ ਦਾ ਅਕਾਲ ਚਲਾਣਾ ਸਿਨੇਮਾ ਅਤੇ ਸੱਭਿਆਚਾਰ ਦੀ ਦੁਨੀਆ ਦੇ ਲਈ ਇੱਕ ਘਾਟਾ ਹੈ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਪ੍ਰਤੀ ਸੰਵੇਦਨਾਵਾਂ। ਓਮ ਸ਼ਾਂਤੀ।”
https://twitter.com/narendramodi/status/1447600812209831939
ਸੈਰ ਸਪਾਟਾ ਮੰਤਰਾਲਾ
"ਦੇਖੋ ਅਪਨਾ ਦੇਸ਼" ਵੈਬੀਨਾਰ ਦੀ ਦੂਜੀ ਸੀਰੀਜ਼ ਵਿੱਚ ਕੱਲ੍ਹ ਕੋਲਕਾਤਾ ਦੇ ਮਹਾਨ ਇਤਿਹਾਸ ਅਤੇ ਸੱਭਿਆਚਾਰ ਬਾਰੇ ਜਾਣਕਾਰੀ ਪ੍ਰਾਪਤ ਕਰੋ
ਲੌਕਡਾਊਨ ਦੌਰਾਨ ਟੂਰਿਜ਼ਮ ਮੰਤਰਾਲਾ ਨੇ ਵੈਬੀਨਾਰ ਸੀਰੀਜ਼ ਵਿੱਚ ਭਾਰਤ ਦੇ ਸ਼ਾਨਦਾਰ ਇਤਿਹਾਸ ਅਤੇ ਸੱਭਿਆਚਾਰ ਦੀ ਵਿਭਿੰਨਤਾ ਨੂੰ ਦਿਖਾਉਣਾ ਸ਼ੁਰੂ ਕੀਤਾ
ਟੂਰਿਜ਼ਮ ਮੰਤਰਾਲਾ ਦੀ 'ਦੇਖੋ ਆਪਨਾ ਦੇਸ਼' ਵੈਬੀਨਾਰ ਸੀਰੀਜ਼ ਨੂੰ ਲੌਕਡਾਊਨ ਦੌਰਾਨ ਭਰਵਾਂ ਹੁੰਗਾਰਾ ਮਿਲ ਰਿਹਾ ਹੈ। ਇਹ ਵੈਬੀਨਾਰ ਸੀਰੀਜ਼ ਬਹੁਤ ਸਾਰੇ ਟਿਕਾਣਿਆਂ ਬਾਰੇ ਜਾਣਕਾਰੀ ਦੇਣ ਤੋਂ ਇਲਾਵਾ ਇਨਕਰੈਡੀਬਲ ਇੰਡੀਆ ਦੇ ਸੱਭਿਆਚਾਰ ਅਤੇ ਵਿਰਸੇ ਬਾਰੇ ਵੀ ਜਾਣਕਾਰੀ ਪ੍ਰਦਾਨ ਕਰਦੀ ਹੈ। ਪਹਿਲਾ ਵੈਬੀਨਾਰ ਬੀਤੇ ਦਿਨ ਆਯੋਜਿਤ ਕੀਤਾ ਗਿਆ, ਜੋ ਕਿ ਉਸ ਲੜੀ ਦਾ ਹਿੱਸਾ ਸੀ ਜਿਸ ਵਿੱਚ ਕਿ ਦਿੱਲੀ ਦੇ ਲੰਬੇ ਇਤਿਹਾਸ ਨੂੰ ਛੂਹਿਆ ਗਿਆ ਹੈ। ਵੈਬੀਨਾਰ ਦਾ ਨਾਮ 'ਸਿਟੀ ਆਵ੍ ਸਿਟੀਜ਼ -ਦਿੱਲੀਜ਼ ਪਰਸਨਲ ਡਾਇਰੀ" ਰੱਖਿਆ ਗਿਆ। ਇਸ ਵਿੱਚ 5700 ਰਜਿਸਟ੍ਰੇਸ਼ਨਾਂ ਹੋਈਆਂ ਹਨ ਅਤੇ ਇਸ ਦੀ ਚੰਗੀ ਪ੍ਰਸ਼ੰਸਾ ਹੋਈ ਹੈ। ਇਸ ਸੈਸ਼ਨ ਦਾ ਸਾਰ ਟੂਰਿਜ਼ਮ ਜਾਗਰੂਕਤਾ ਅਤੇ ਸਮਾਜਿਕ ਇਤਿਹਾਸ ਉੱਤੇ ਅਧਾਰਿਤ ਹੈ।
ਦਿੱਲੀ ਦੀ ਸਫਲਤਾ ਤੋਂ ਬਾਅਦ ਦੂਸਰਾ "ਦੇਖੋ ਅਪਨਾ ਦੇਸ਼" ਵੈਬੀਨਾਰ ਕਲ੍ਹ  ਨੂੰ 11 ਵਜੇ ਤੋਂ 12 ਵਜੇ ਦੁਪਹਿਰ ਤੱਕ ਆਯੋਜਿਤ ਹੋਵੇਗਾ। ਇਹ ਵੈਬੀਨਾਰ ਲੋਕਾਂ ਨੂੰ 'ਕਲਕੱਤਾ - ਏ ਕੌਨਫਲਿਊਐਂਸਿਜ਼ ਆਵ੍ ਕਲਚਰ' ਬਾਰੇ ਜਾਣਨ ਦਾ ਮੌਕਾ ਪ੍ਰਦਾਨ ਕਰੇਗਾ। ਕੋਲਕਾਤਾ ਇਤਿਹਾਸ ਅਤੇ ਸੱਭਿਆਚਾਰ ਨਾਲ ਭਰਪੂਰ ਹੈ। ਇਹ ਉਹ ਸ਼ਹਿਰ ਹੈ ਜਿਸ ਨੇ ਵੱਖ-ਵੱਖ ਵਿਦੇਸ਼ੀ ਅਤੇ ਰਾਸ਼ਟਰੀ ਪ੍ਰਭਾਵਾਂ ਉੱਤੇ ਆਪਣੀ ਛਾਪ ਛੱਡੀ ਹੈ। ਜਿਸ ਦੀ ਅਮੀਰੀ ਇਸ ਦੀਆਂ ਰਗਾਂ ਵਿੱਚ ਦੌੜਦੀ ਹੈ। ਵੈਬੀਨਾਰ ਵਿੱਚ ਇਹ ਵਿਚਾਰ ਕੀਤੀ ਜਾਵੇਗੀ ਕਿ ਕਿਵੇਂ ਵਿਭਿੰਨਤਾ ਦੇ ਇਸ ਪਿਘਲਦੇ ਘੜੇ ਨੂੰ ਕਾਇਮ ਰੱਖਿਆ ਜਾਵੇਗਾ ਅਤੇ ਕਿਵੇਂ ਸੈਲਾਨੀ ਪਹੁੰਚ ਰਾਹੀਂ ਵਧੇਰੇ ਜਾਗਰੂਕਤਾ ਪੈਦਾ ਕਰਕੇ ਇਸ ਨੂੰ ਉੱਭਾਰਿਆ ਜਾ ਸਕਦਾ ਹੈ। ਇਸ ਵੈਬੀਨਾਰ ਵਿੱਚ ਇਫਤਖ਼ਾਰ ਅਹਿਸਨ, ਰਾਮਾਨੁਜ ਘੋਸ਼, ਰਿਤਵਿਕ ਘੋਸ਼ ਅਤੇ ਅਨਿਰਬੇਨ ਦੱਤਾ  ਮੁੱਖ ਵਕਤਾ ਹੋਣਗੇ, ਜੋ ਕਿ ਪ੍ਰਤੀਭਾਗੀਆਂ ਨੂੰ ਕੋਲਕਾਤਾ ਦੇ ਹੈਰਾਨਕੁੰਨ ਸ਼ਹਿਰ ਬਾਰੇ ਜਾਣਕਾਰੀ ਦੇਣਗੇ।
ਕੋਵਿਡ-19 ਦਾ ਸਿਰਫ ਭਾਰਤ ਦੇ ਲੋਕਾਂ ਉੱਤੇ ਹੀ ਨਹੀਂ ਸਗੋਂ ਦੁਨੀਆ ਦੇ ਲੋਕਾਂ ਉੱਤੇ ਵੀ ਪ੍ਰਮੁੱਖ ਪ੍ਰਭਾਵ ਪਿਆ ਹੈ। ਇੱਕ ਖੇਤਰ ਵਜੋਂ ਸੈਰ ਸਪਾਟੇ ਉੱਤੇ ਕੁਦਰਤੀ ਤੌਰ ‘ਤੇ ਵਧੇਰੇ ਪ੍ਰਭਾਵ ਹੈ ਕਿਉਂਕਿ ਨਾ ਤਾਂ ਦੇਸ਼ ਅੰਦਰ ਅਤੇ ਨਾ ਹੀ ਸਰਹੱਦ ਤੋਂ ਪਾਰ ਕੋਈ ਹਲਚਲ ਹੋ ਰਹੀ ਹੈ। ਟੂਰਿਜ਼ਮ ਮੰਤਰਾਲੇ ਦਾ ਵਿਸ਼ਵਾਸ ਹੈ ਕਿ ਇਸ ਬੇਮਿਸਾਲ ਸਮੇਂ ਵਿੱਚ ਟੈਕਨੋਲੋਜੀ ਨੇ ਮਨੁੱਖੀ ਸੰਪਰਕਾਂ ਨੂੰ ਕਾਇਮ ਰੱਖਣ ਲਈ ਬਹੁਤ ਸੂਖਮ ਰੂਪ ਧਾਰ ਲਿਆ ਹੈ ਅਤੇ ਉਸ ਦਾ ਵਿਸ਼ਵਾਸ ਹੈ ਕਿ ਜਲਦੀ ਹੀ ਯਾਤਰਾ ਮੁੜ ਸ਼ੁਰੂ ਹੋਣ ਲਈ ਚੰਗਾ ਸਮਾਂ ਆਵੇਗਾ। ਇਸ ਗੱਲ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਮੰਤਰਾਲੇ ਨੇ 'ਦੇਖੋ ਆਪਨਾ ਦੇਸ਼' ਵੈਬੀਨਾਰ ਸੀਰੀਜ਼ ਸ਼ੁਰੂ ਕੀਤੀ ਹੈ।
ਮੰਤਰੀ ਮੰਡਲ
ਕੈਬਨਿਟ ਨੇ ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ਵਿੱਚ ਗੀਗਾ ਵਾਟ  ਸਕੇਲ ਦੀ ਨਿਰਮਾਣ ਸਮਰੱਥਾ ਨੂੰ ਹਾਸਲ ਕਰਨ ਲਈ ‘ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ’ਤੇ ਰਾਸ਼ਟਰੀ ਪ੍ਰੋਗਰਾਮ’ ਲਈ ਪ੍ਰੋਡਕਸ਼ਨ ਲਿੰਕਡ ਇੰਸੈਂਟਿਵ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਹੋਈ ਕੈਬਨਿਟ ਦੀ ਬੈਠਕ ਨੇ ਨਵੀਂ ਅਤੇ ਅਖੁੱਟ ਊਰਜਾ ਮੰਤਰਾਲੇ ਦੇ ‘ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ’ਤੇ ਰਾਸ਼ਟਰੀ ਪ੍ਰੋਗਰਾਮ’ ’ਤੇ ਪ੍ਰੋਡਕਸ਼ਨ ਲਿੰਕਡ ਇੰਸੈਂਟਿਵ ਸਕੀਮ  ਨੂੰ ਲਾਗੂ ਕਰਨ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ। ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ਵਿੱਚ ਗੀਗਾ ਵਾਟ  ਸਕੇਲ ਦੀ ਨਿਰਮਾਣ ਸਮਰੱਥਾ ਨੂੰ ਪ੍ਰਾਪਤ ਕਰਨ ਲਈ 19,500 ਕਰੋੜ ਰੁਪਏ ਦੀ ਲਾਗਤ ਆਵੇਗੀ।
ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ’ਤੇ ਰਾਸ਼ਟਰੀ ਪ੍ਰੋਗਰਾਮ ਦਾ ਉਦੇਸ਼ ਭਾਰਤ ਵਿੱਚ ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ਦੇ ਨਿਰਮਾਣ ਲਈ ਇੱਕ ਈਕੋਸਿਸਟਮ ਬਣਾਉਣਾ ਹੈ, ਅਤੇ ਇਸ ਤਰ੍ਹਾਂ ਅਖੁੱਟ ਊਰਜਾ ਦੇ ਖੇਤਰ ਵਿੱਚ ਆਯਾਤ ਨਿਰਭਰਤਾ ਨੂੰ ਘਟਾਉਣਾ ਹੈ। ਇਹ ਆਤਮਨਿਰਭਰ ਭਾਰਤ ਪਹਿਲ ਨੂੰ ਮਜ਼ਬੂਤ ਕਰੇਗਾ ਅਤੇ ਰੋਜ਼ਗਾਰ ਪੈਦਾ ਕਰੇਗਾ।
ਸੋਲਰ ਪੀਵੀ ਨਿਰਮਾਤਾਵਾਂ ਦੀ ਚੋਣ ਪਾਰਦਰਸ਼ੀ ਚੋਣ ਪ੍ਰਕਿਰਿਆ ਰਾਹੀਂ ਕੀਤੀ ਜਾਵੇਗੀ। ਘਰੇਲੂ ਬਾਜ਼ਾਰ ਤੋਂ ਉੱਚ ਦਕਸ਼ਤਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ਦੀ ਵਿਕਰੀ ’ਤੇ ਸੋਲਰ ਪੀਵੀ ਨਿਰਮਾਣ ਪਲਾਂਟਾਂ ਦੇ ਚਾਲੂ ਹੋਣ ਤੋਂ ਬਾਅਦ 5 ਸਾਲਾਂ ਲਈ ਪੀਐੱਲਆਈ ਨੂੰ ਪ੍ਰੋਤਸਾਹਿਤ ਕੀਤਾ ਜਾਵੇਗਾ।
ਯੋਜਨਾ ਤੋਂ ਉਮੀਦ ਕੀਤੇ ਜਾਂਦੇ ਨਤੀਜੇ/ ਲਾਭ ਹੇਠਾਂ ਦਿੱਤੇ ਅਨੁਸਾਰ ਹਨ:
i. ਇਹ ਅਨੁਮਾਨ ਲਗਾਇਆ ਗਿਆ ਹੈ ਕਿ ਪੂਰੀ ਤਰ੍ਹਾਂ ਤੇ ਅੰਸ਼ਕ ਤੌਰ ’ਤੇ ਏਕੀਕ੍ਰਿਤ ਲਗਭਗ 65,000 ਮੈਗਾਵਾਟ ਪ੍ਰਤੀ ਸਲਾਨਾ ਨਿਰਮਾਣ ਸਮਰੱਥਾ ਵਾਲੇ ਸੋਲਰ ਪੀਵੀ ਮੌਡਿਊਲਸ ਸਥਾਪਿਤ ਕੀਤੇ ਜਾਣਗੇ।
ii. ਇਹ ਯੋਜਨਾ ਲਗਭਗ 94,000 ਕਰੋੜ ਰੁਪਏ ਦਾ ਸਿੱਧਾ ਨਿਵੇਸ਼ ਲਿਆਵੇਗੀ।
iii. ਈਵੀਏ, ਸੋਲਰ ਗਲਾਸ, ਬੈਕਸ਼ੀਟ, ਆਦਿ ਵਰਗੀਆਂ ਸਮੱਗਰੀਆਂ ਦੇ ਸੰਤੁਲਨ ਲਈ ਨਿਰਮਾਣ ਸਮਰੱਥਾ ਦੀ ਸਿਰਜਣਾ।
iv. ਲਗਭਗ 1,95,000 ਲੋਕਾਂ ਨੂੰ ਸਿੱਧੇ ਤੌਰ ’ਤੇ ਅਤੇ ਲਗਭਗ 7,80,000 ਵਿਅਕਤੀਆਂ ਨੂੰ ਅਸਿੱਧੇ ਤੌਰ ’ਤੇ ਰੋਜ਼ਗਾਰ ਮਿਲੇਗਾ।
v. ਲਗਭਗ 1.37 ਲੱਖ ਕਰੋੜ ਰੁਪਏ ਦਾ ਆਯਾਤ ਪ੍ਰਤੀਸਥਾਪਨ।
vi. ਸੋਲਰ ਪੀਵੀ ਮੌਡਿਊਲਸ ਵਿੱਚ ਉੱਚ ਦਕਸ਼ਤਾ ਪ੍ਰਾਪਤ ਕਰਨ ਲਈ ਖੋਜ ਅਤੇ ਵਿਕਾਸ ਵਿੱਚ ਤੇਜ਼ੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਸ਼ਟਰ ਜਨਰਲ ਅਸੈਂਬਲੀ ਦੇ ਪ੍ਰਧਾਨ ਚਾਬਾ ਕੋਰੋਸ਼ੀ ਦਾ ਸੁਆਗਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸੰਯੁਕਤ ਰਾਸ਼ਟਰ ਜਨਰਲ ਅਸੈਂਬਲੀ ਦੇ 77ਵੇਂ ਸੈਸ਼ਨ ਦੇ ਪ੍ਰਧਾਨ ਮਹਾਮਹਿਮ ਸ਼੍ਰੀ ਚਾਬਾ ਕੋਰੋਸ਼ੀ ਦਾ ਸੁਆਗਤ ਕੀਤਾ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
“ਪਹਿਲੀ ਵਾਰ ਭਾਰਤ ਦੀ ਯਾਤਰਾ ’ਤੇ ਆਏ @UN_PGA Csaba Kőrösi ਦਾ ਸੁਆਗਤ ਕਰਦੇ ਹੋਏ ਖੁਸ਼ੀ ਹੋ ਰਹੀ ਹੈ। ਸੰਯੁਕਤ ਰਾਸ਼ਟਰ ਸਹਿਤ ਬਹੁਪੱਖਵਾਦ ਦੇ ਪ੍ਰਤੀ ਭਾਰਤ ਦੇ ਸੰਕਲਪ ਨੂੰ ਦੁਹਰਾਇਆ। ਅਸੀਂ ਆਲਮੀ ਜਲ ਸੰਸਾਧਨਾਂ ਦੀ ਸੰਭਾਲ਼ ਅਤੇ ਉਨ੍ਹਾਂ ਨੂੰ ਵਧਾਉਣ ਦੇ ਮਹੱਤਵ ’ਤੇ ਚਰਚਾ ਕੀਤੀ। #G20India ਦੇ ਲਈ ਉਨ੍ਹਾਂ ਦੇ ਸਮਰਥਨ ਦਾ ਸੁਆਗਤ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਵੇਂ ਵਰ੍ਹੇ ‘ਤੇ ਰਾਸ਼ਟਰ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਨਵੇਂ ਵਰ੍ਹੇ ‘ਤੇ ਰਾਸ਼ਟਰ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ ।
ਪ੍ਰਧਾਨ ਮੰਤਰੀ ਨੇ ਕਿਹਾ, “2020 ਤੁਹਾਡੇ ਲਈ ਸ਼ਾਨਦਾਰ ਹੋਵੇ ! ਇਹ ਵਰ੍ਹਾ ਖੁਸ਼ੀ ਅਤੇ ਖੁਸ਼ਹਾਲੀ ਨਾਲ ਭਰਪੂਰ ਹੋਵੇ । ਸਾਰੇ ਤੰਦਰੁਸਤ ਰਹਿਣ ਅਤੇ ਸਾਰਿਆਂ ਦੀਆਂ ਅਕਾਂਖਿਆਵਾਂ ਪੂਰੀਆਂ ਹੋਣ। ਆਪ ਸਭੀ ਕੋ ਸਾਲ 2020 ਕੀ ਹਾਰਦਿਕ ਸ਼ੁਭਕਾਮਨਾਏਂ।”
https://twitter.com/narendramodi/status/121218531214467481
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਦੀ ਅੱਜ ਆਰਮੀ ਹੌਸਪਿਟਲ  ਵਿੱਚ ਮੋਤੀਆਬਿੰਦ ਦੀ ਸਰਜਰੀ ਕੀਤੀ ਗਈ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਦੀ ਅੱਜ ਸਵੇਰੇ  ਨਵੀਂ ਦਿੱਲੀ ਦੇ ਆਰਮੀ ਹੌਸਪਿਟਲ  ਵਿੱਚ ਸੱਜੀ ਅੱਖ ਦੀ ਮੋਤੀਆਬਿੰਦ ਸਰਜਰੀ ਕੀਤੀ ਗਈ ਹੈ। ਇਹ ਸਰਜਰੀ ਸਫਲ ਰਹੀ ਅਤੇ ਉਨ੍ਹਾਂ ਨੂੰ ਹਸਪਤਾਲ ਤੋਂ ਛੁੱਟੀ ਮਿਲ ਗਈ ਹੈ।
ਆਰਮੀ ਹੌਸਪਿਟਲ ਵਿੱਚ ਹੀ 16 ਅਕਤੂਬਰ, 2022 ਨੂੰ ਉਨ੍ਹਾਂ ਦੀ ਖੱਬੀ ਅੱਖ ਦਾ ਵੀ ਸਫ਼ਲ ਅਪਰੇਸ਼ਨ ਕੀਤਾ ਗਿਆ ਸੀ।
ਇਸਪਾਤ ਮੰਤਰਾਲਾ
ਅਗਲੇ ਦਸ ਵਰ੍ਹਿਆਂ ਵਿੱਚ ਆਇਰਨ ਅਤੇ ਸਟੀਲ ਖੇਤਰ ਦਾ ਟਿਕਾਊ ਵਿਕਾਸ ਕਰਨ ਲਈ ਇੱਕ ਵਿਆਪਕ ਮੱਧ-ਮਿਆਦ ਦੇ ਖੋਜ ਅਤੇ ਵਿਕਾਸ ਰੋਡਮੈਪ ਅਤੇ ਕਾਰਜ ਯੋਜਨਾ ਤਿਆਰ ਕਰਨ ਲਈ ਵਿਚਾਰ-ਵਟਾਂਦਰਾ ਮੀਟਿੰਗ ਦਾ ਆਯੋਜਨ ਕੀਤਾ ਗਿਆ
ਸਟੀਲ ਮੰਤਰਾਲੇ ਦੁਆਰਾ 11 ਮਈ 2023 ਨੂੰ ਸਟੀਲ ਸਕੱਤਰ ਸ਼੍ਰੀ ਐੱਨ.ਐੱਨ. ਸਿਨਹਾ ਦੀ ਪ੍ਰਧਾਨਗੀ ਵਿੱਚ ਅਗਲੇ ਦਸ ਵਰ੍ਹਿਆਂ ਵਿੱਚ ਆਇਰਨ ਅਤੇ ਸਟੀਲ ਖੇਤਰ ਦਾ ਟਿਕਾਊ ਵਿਕਾਸ ਕਰਨ ਲਈ ਇੱਕ ਵਿਆਪਕ ਮੱਧ ਮਿਆਦ ਦੇ ਖੋਜ ਅਤੇ ਵਿਕਾਸ ਰੋਡਮੈਪ ਅਤੇ ਕਾਰਜ ਯੋਜਨਾ ਤਿਆਰ ਕਰਨ ਲਈ ਇੱਕ ਵਿਚਾਰ-ਵਟਾਂਦਰਾ ਮੀਟਿੰਗ ਦਾ ਆਯੋਜਨ ਕੀਤਾ ਗਿਆ। ਇਸ ਮੀਟਿੰਗ ਵਿੱਚ ਸਟੀਲ ਇੰਡਸਟਰੀ, ਅਕਾਦਮਿਕ, ਖੋਜ ਪ੍ਰਯੋਗਸ਼ਾਲਾਵਾਂ, ਡਿਜ਼ਾਈਨ ਅਤੇ ਇੰਜੀਨੀਅਰਿੰਗ ਕੰਪਨੀਆਂ ਅਤੇ ਹੋਰ ਸਬੰਧਿਤ ਮੰਤਰਾਲਿਆਂ/ਵਿਭਾਗਾਂ ਜਿਵੇਂ ਡੀਐੱਸਟੀ, ਡੀਐੱਸਆਈਆਰ, ਡੀਆਰਡੀਓ ਆਦਿ ਦੇ ਹਿੱਤਧਾਰਕਾਂ ਨੇ ਸਰਗਰਮੀ ਨਾਲ ਹਿੱਸਾ ਲਿਆ। ਵਿਚਾਰ-ਵਟਾਂਦਰਾ ਮੀਟਿੰਗ ਦਾ ਸੰਚਾਲਨ ਡਾ. ਇੰਦਰਨੀਲ ਚਟੋਰਾਜ, ਨੈਸ਼ਨਲ ਮੈਟਾਲਰਜੀਕਲ ਲੈਬੋਰਟਰੀ  ਜਮਸ਼ੇਦਪੁਰ ਦੇ ਸਾਬਕਾ ਡਾਇਰੈਕਟਰ ਅਤੇ ਸ਼੍ਰੀਮਤੀ ਰੁਚਿਕਾ ਚੌਧਰੀ ਗੋਵਿਲ, ਸਟੀਲ ਮੰਤਰਾਲੇ ਦੀ ਵਧੀਕ ਸਕੱਤਰ ਨੇ ਕੀਤਾ।
ਇਹ ਮੀਟਿੰਗ ਖੋਜ ਅਤੇ ਵਿਕਾਸ ਦੀ ਜ਼ਰੂਰਤਾਂ ’ਤੇ ਚਰਚਾ ਦੇ ਨਾਲ ਸ਼ੁਰੂ ਹੋਈ, ਜਿਨ੍ਹਾਂ ਨੂੰ ਦੇਸ਼ ਦੇ ਸਟੀਲ ਖੇਤਰ ਦੇ ਲੰਬੇ ਸਮੇਂ ਦਾ ਟਿਕਾਊ ਵਿਕਾਸ ਕਰਨ ਲਈ ਇੱਕ ਆਮ ਮੰਚ ਦੇ ਰੂਪ ਵਿੱਚ ਤਿਆਰ ਕੀਤਾ ਜਾ ਸਕਦਾ ਹੈ। ਇਸ ਵਿੱਚ ਖੋਜ ਲਈ ਪਹਿਚਾਣੇ ਗਏ ਪ੍ਰਮੁੱਖ ਖੇਤਰਾਂ ਵਿੱਚ ਲੋਹੇ ਅਤੇ ਡਿਪਾਜ਼ਿਟ ਦੇ ਲਾਭ, ਕੋਲੇ ਦਾ ਪ੍ਰੋਸੈਸਿੰਗ, ਕਾਰਬਨ ਕੈਪਚਰ ਅਤੇ ਉਪਯੋਗ, ਸਟੀਲ ਉਦਯੋਗ ਦੀ ਰਹਿੰਦ-ਖੂੰਹਦ ਜਿਹੇ ਸਟੀਲ ਸਲੈਗ ਦਾ ਉਪਯੋਗ, ਡੀਕਾਰਬੋਨਾਈਜ਼ੇਸ਼ਨ ਟੈਕਨੋਲੋਜੀ, ਆਇਰਨ ਅਤੇ ਸਟੀਲ ਬਣਾਉਣ ਦੇ ਕੁਝ ਖੇਤਰਾਂ ਵਿੱਚ ਕੋਕ/ਕੋਲੇ ਨੂੰ ਪ੍ਰਤੀਸਥਾਪਿਤ ਕਰਨ ਲਈ ਬਾਇਓ-ਚਾਰ ਦਾ ਉਪਯੋਗ ਅਤੇ ਮਾਧਿਅਮਿਕ ਸਟੀਲ ਖੇਤਰ ਲਈ ਵਿਸ਼ੇਸ਼ ਚੁਣੌਤੀਆਂ ਅਤੇ ਮੁੱਦਿਆਂ ਦਾ ਸਮਾਧਾਨ ਕਰਨ ਲਈ ਖੋਜ ਅਤੇ ਵਿਕਾਸ ਸ਼ਾਮਲ ਹਨ।
ਸਟੀਲ ਸੈਕਟਰ ਵਿੱਚ ਖੋਜ ਅਤੇ ਵਿਕਾਸ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਤਾਲਮੇਲ ਅਤੇ ਸਹਿਯੋਗੀ ਖੋਜ ਨੂੰ ਪੂਰਾ ਕਰਨ ਲਈ ਉਦਯੋਗ, ਖੋਜ ਪ੍ਰਯੋਗਸ਼ਾਲਾਵਾਂ ਅਤੇ ਅਕਾਦਮਿਕ ਇੰਟਰਫੇਸ ਨੂੰ ਮਜ਼ਬੂਤ ਕਰਨ ਦੇ ਉਪਾਵਾਂ ਅਤੇ ਸਾਧਨਾਂ ਦੀ ਪਹਿਚਾਣ ਕਰਨ ’ਤੇ ਚਰਚਾ ਕੀਤੀ ਗਈ। ਇਸ ਤੋਂ ਬਾਅਦ, ਇਹ ਸੁਨਿਸ਼ਚਿਤ ਕਰਨ ਦੇ ਉਪਾਵਾਂ ਅਤੇ ਸਾਧਾਨਾਂ ’ਤੇ ਚਰਚਾ ਕੀਤੀ ਗਈ ਕਿ ਖੋਜ ਅਤੇ ਵਿਕਾਸ ਰਾਹੀਂ ਪੈਦਾ ਆਈਪੀ ਭਾਰਤ ਵਿੱਚ ਪੂਰੇ ਸਟੀਲ ਖੇਤਰ ਲਈ ਉਪਲਬਧ ਹਨ ਅਤੇ ਖੋਜ ਤੇ ਵਿਕਾਸ ਰਾਹੀਂ ਪੈਦਾ ਆਈਪੀ ਨੂੰ ਵਾਸਤਵਿਕ ਪ੍ਰਕਿਰਿਆਵਾਂ ਦੇ ਵਿਕਾਸ ਵਿੱਚ ਕਿਵੇਂ ਅਪਣਾਇਆ ਜਾ ਸਕਦਾ ਹੈ ਅਤੇ ਪ੍ਰਕਿਰਿਆਵਾਂ ਲਈ ਜ਼ਰੂਰੀ ਮਸ਼ੀਨਰੀ ਅਤੇ ਪਲਾਂਟ ਦੇ ਵਿਕਾਸ ਅਤੇ ਉਤਪਾਦਨ ਵਿੱਚ ਪਰਿਵਰਤਿਤ ਕੀਤਾ ਜਾ ਸਕਦਾ ਹੈ। ਇਸ ਤਰ੍ਹਾਂ ਨਾਲ, ਖੋਜ ਅਤੇ ਵਿਕਾਸ ਕਾਰਜਾਂ ਨੂੰ ਸ਼ੁਰੂ ਕਰਨ ਲਈ ਜ਼ਰੂਰੀ ਖੋਜ ਅਤੇ ਵਿਕਾਸ ਫੰਡਾਂ ਅਤੇ ਸੰਸਥਾਗਤ ਵਿਕਾਸ ਦੀ ਜ਼ਰੂਰਤਾਂ ਅਤੇ ਸਰੋਤਿਆਂ ’ਤੇ ਵੀ ਚਰਚਾ ਕੀਤੀ ਗਈ।
ਵੱਖ-ਵੱਖ ਏਕੀਕ੍ਰਿਤ ਸਟੀਲ ਪਲਾਂਟ ਅਤੇ ਸਟੀਲ ਸੀਪੀਐੱਸਈ ਪੂਰੇ ਖੇਤਰ ਦੁਆਰਾ ਸਹਿਯੋਗਾਤਮਕ ਉਪਯੋਗ ਲਈ ਆਪਣੀਆਂ ਸੁਵਿਧਾਵਾਂ ਨੂੰ ਸਾਂਝਾ ਕਰਨ ਲਈ ਸਾਹਮਣੇ ਆਏ। ਪੂਰੀ ਚਰਚਾ ਦਾ ਵਿਸ਼ਾ ਰਾਸ਼ਟਰੀ ਪ੍ਰਾਥਮਿਕਤਾਵਾਂ ਨੂੰ ਤੇਜ਼ੀ ਨਾਲ ਸਬੰਧਿਤ ਕਰਨ ਲਈ ਸਰਵੋਤਮ ਸੰਭਵ ਉਪਯੋਗ ਲਈ ਦੁਰਲੱਭ ਰਾਸ਼ਟਰੀ ਖੋਜ ਅਤੇ ਵਿਕਾਸ ਸਰੋਤਾਂ ਨੂੰ ਲਾਗੂ ਕਰਨਾ ਰਿਹਾ ਅਤੇ ਨਾਲ ਹੀ ਆਇਰਨ ਅਤੇ ਸਟੀਲ ਦਾ ਨਿਰਮਾਣ ਕਰਨ ਦੇ ਵੱਖ-ਵੱਖ ਖੇਤਰਾਂ ਵਿੱਚ ਤਕਨੀਕੀ ਨੂੰ ਪ੍ਰਾਪਤ ਕਰਨਾ ਰਿਹਾ।
ਹਿੱਤਧਾਰਕਾਂ ਨੂੰ ਉਨ੍ਹਾਂ ਦੇ ਦੁਆਰਾ ਕੀਮਤੀ ਜਾਣਕਾਰੀ ਪ੍ਰਦਾਨ ਕਰਨ ਲਈ ਧੰਨਵਾਦ ਦਿੰਦੇ ਹੋਏ, ਜਿਨ੍ਹਾਂ ਨੇ ਇਸ ਮਾਮਲੇ ’ਤੇ ਅੱਗੇ ਗੱਲਬਾਤ ਕਰਨ ਲਈ ਇੱਕ ਜ਼ਮੀਨ ਤਿਆਰ ਕੀਤੀ ਗਈ, ਸਟੀਲ ਸਕੱਤਰ ਨੇ ਕਿਹਾ ਕਿ ਭਵਿੱਖ ਵਿੱਚ ਪ੍ਰਾਥਮਿਕਤਾ ਦੇ ਅਧਾਰ ’ਤੇ ਕੀਤੇ ਜਾਣ ਵਾਲੇ ਰੋਡਮੈਪ/ਆਰ ਐਂਡ ਡੀ ਪ੍ਰੋਗਰਾਮਾਂ ਲਈ ਉਨ੍ਹਾਂ ਤੋਂ ਵਿਸਤ੍ਰਿਤ ਜਾਣਕਾਰੀ ਪ੍ਰਾਪਤ ਕੀਤੀ ਜਾਵੇਗੀ। ਪਹਿਚਾਣ ਕੀਤੇ ਗਏ ਖੋਜ ਅਤੇ ਵਿਕਾਸ ਪ੍ਰੋਗਰਾਮਾਂ ਅਤੇ ਉਨ੍ਹਾਂ ਦੀ ਲਾਗਤ ਦੇ ਅਧਾਰ ’ਤੇ ਸਟੀਲ ਮੰਤਰਾਲਾ ਵਿੱਤਪੋਸ਼ਣ ਦੇ ਸਰੋਤਿਆਂ ਦੇ ਨਾਲ-ਨਾਲ ਸਾਰਿਆਂ ਪਹਿਲਾਂ ਨੂੰ ਅੱਗੇ ਵਧਾਉਣ ਲਈ ਜ਼ਰੂਰੀ ਈਕੋਸਿਸਟਮ ਦੀ ਪਹਿਚਾਣ/ਸੁਵਿਧਾ ਪ੍ਰਦਾਨ ਕਰੇਗਾ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਮੰਤਰੀ ਮੰਡਲ ਨੇ ਖੰਡ ਸੀਜ਼ਨ 2019-20 ਦੇ ਦੌਰਾਨ ਖੰਡ ਦੇ ਹੋਰ ਭੰਡਾਰਾਂ ਨੂੰ ਖ਼ਾਲੀ ਕਰਨ ਲਈ ਖੰਡ ਨਿਰਯਾਤ ਨੀਤੀ ਨੂੰ ਪ੍ਰਵਾਨਗੀ ਦਿੱਤੀ ਇਸ ਵਿੱਤੀ ਵਰ੍ਹੇ ਵਿੱਚ ਲਗਭਗ 60 ਲੱਖ ਟਨ ਖੰਡ ਦਾ ਨਿਰਯਾਤ ਕੀਤਾ ਜਾਵੇਗਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਆਰਥਿਕ ਮਾਮਲਿਆਂ ਦੀ ਮੰਤਰੀ ਮੰਡਲ ਕਮੇਟੀ ਨੇ ਗੰਨਾ ਸੀਜ਼ਨ 2019-20 ਦੇ ਦੌਰਾਨ ਖੰਡ ਮਿੱਲਾਂ ਲਈ 10,448 ਰੁਪਏ ਪ੍ਰਤੀ ਮੀਟ੍ਰਿਕ ਟਨ ਦੀ ਦਰ ਨਾਲ ਨਿਰਯਾਤ ਸਬਸਿਡੀ ਪ੍ਰਦਾਨ ਕਰਨ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਉਦੇਸ਼ ਦੀ ਪੂਰਤੀ ਲਈ ਲਗਭਗ 6,268 ਕਰੋੜ ਰੁਪਏ ਦਾ ਕੁੱਲ ਅੰਦਾਜ਼ਨ ਖਰਚ ਹੋਵੇਗਾ।
ਖੰਡ ਸੀਜ਼ਨ 2019-20 ਲਈ ਇੱਕਮੁਸ਼ਤ ਨਿਰਯਾਤ ਸਬਸਿਡੀ ਹੈਂਡਲਿੰਗ , ਅੱਪਗ੍ਰੇਡ ਅਤੇ ਪ੍ਰਕਿਰਿਆ ਸਬੰਧੀ ਹੋਰ ਲਾਗਤਾਂ, ਅੰਤਰਰਾਸ਼ਟਰੀ ਅਤੇ ਅੰਦਰੂਨੀ ਟਰਾਂਸਪੋਰਟ ਦੀਆਂ ਲਾਗਤਾਂ ਅਤੇ ਨਿਰਯਾਤ ’ਤੇ ਢੋ-ਢੁਆਈ  ਫੀਸਾਂ ਸਮੇਤ ਲਾਗਤ ਖਰਚ ਨੂੰ ਪੂਰਾ ਕਰਨ ਲਈ ਵੱਧ ਤੋਂ ਵੱਧ 60 ਲੱਖ ਮੀਟ੍ਰਿਕ ਟਨ ਖੰਡ ਦੇ ਨਿਰਯਾਤ ’ਤੇ ਵੱਧ ਤੋਂ ਵੱਧ ਨਿਰਯਾਤ ਪ੍ਰਵਾਨਿਤ ਮਾਤਰਾ ਲਈ ਖੰਡ ਮਿੱਲਾਂ ਨੂੰ ਐਲੋਕੇਸ਼ਨ ਕੀਤੀ ਜਾਵੇਗੀ।
ਖੰਡ ਮਿੱਲਾਂ ਵੱਲੋਂ ਗੰਨੇ ਦੀ ਬਕਾਇਆ ਰਕਮ ਅਤੇ ਸਬਸਿਡੀ ਦੀ ਰਕਮ ਸਿੱਧੇ ਤੌਰ ’ਤੇ ਕਿਸਾਨਾਂ ਦੇ ਬੈਂਕ ਖਾਤੇ ਵਿੱਚ ਜਮ੍ਹਾਂ ਕਰਵਾਈ ਜਾਵੇਗੀ ਅਤੇ ਜੇਕਰ ਕੋਈ ਬਾਕੀ ਬਕਾਇਆ ਰਕਮ ਹੋਵੇਗੀ ਤਾਂ ਖੰਡ ਮਿਲ ਦੇ ਖਾਤੇ ਵਿੱਚ ਜਮ੍ਹਾਂ ਕਰਵਾਈ ਜਾਵੇਗੀ। ਖੇਤੀਬਾੜੀ ਸਮਝੌਤੇ ਦੀ ਧਾਰਾ 9.1  ਅਤੇ  ਦੀਆਂ ਵਿਵਸਥਾਵਾਂ ਅਤੇ ਡਬਲਿਊਟੀਓ ਦੀਆਂ ਵਿਵਸਥਾਵਾਂ ਅਨੁਸਾਰ ਸਬਸਿਡੀ ਦਿੱਤੀ ਜਾਵੇਗੀ।
ਖੰਡ ਸੀਜ਼ਨ 2017-18  ਅਤੇ ਖੰਡ ਸੀਜ਼ਨ 2018-19 ਦੇ ਦੌਰਾਨ ਖੰਡ ਦੇ ਅਤਿਰਿਕਤ ਉਤਪਾਦਨ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਸਰਕਾਰ ਵੱਲੋਂ ਉਠਾਏ ਗਏ ਵੱਖ-ਵੱਖ ਕਦਮਾਂ ਤੋਂ ਭਿੰਨ, ਮੌਜੂਦਾ ਖੰਡ ਸੀਜ਼ਨ 2019-20 ਵਿੱਚ ਲਗਭਗ 142 ਲੱਖ ਮੀਟ੍ਰਿਕ ਟਨ ਖੰਡ ਦਾ ਸ਼ੁਰੂਆਤੀ ਸਟਾਕ ਹੋਵੇਗਾ ਅਤੇ ਸੀਜ਼ਨ ਦੇ ਅੰਤ ਵਿੱਚ ਲਗਭਗ 162 ਲੱਖ ਮੀਟ੍ਰਿਕ ਟਨ ਸਟਾਕ ਹੋਣ ਦਾ ਅਨੁਮਾਨ ਹੈ।
ਟੈਕਸਟਾਈਲ ਮੰਤਰਾਲਾ
ਟੈਕਸਟਾਈਲਜ਼ ਅਤੇ ਐੱਮਐੱਮਐੱਫ ਰੈਡੀਮੇਡ ਗਾਰਮੈਂਟਸ, ਐੱਮਐੱਮਐੱਫ ਟੈਕਸਟਾਈਲ ਅਤੇ ਟੈਕਨੋਲੋਜੀ ਗਾਰਮੈਂਟਸ ਲਈ ਉਤਪਾਦ ਨਾਲ ਜੁੜੀ ਪ੍ਰੋਤਸਾਹਨ ਯੋਜਨਾ ਫਿਰ ਤੋਂ ਸ਼ੁਰੂ, ਨਵੀਂਆਂ ਐਪਲੀਕੇਸ਼ਨ ਨੂੰ ਸੱਦਾ
ਉਦਯੋਗ ਹਿਤਧਾਰਕਾਂ ਦੀਆਂ ਬੇਨਤੀਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਟੈਕਸਟਾਈਲ ਮੰਤਰਾਲੇ ਨੇ ਟੈਕਸਟਾਈਲ ਅਤੇ ਐੱਮਐੱਮਐਫ ਰੈਡੀਮੇਡ ਗਾਰਮੈਂਟਸ, ਐੱਮਐੱਮਐੱਫ ਟੈਕਸਟਾਈਲਜ਼ ਅਤੇ ਟੈਕਨੋਲੋਜੀ ਗਾਰਮੈਂਟਸ ਦੇ ਉਤਪਾਦਾਂ ਲਈ ਟੈਕਸਟਾਈਲ ਉਦਯੋਗ ਲਈ ਪੀਐੱਲਆਈ ਯੋਜਨਾ ਦੇ ਤਹਿਤ ਇੱਛੁਕ ਕੰਪਨੀਆਂ ਤੋਂ ਬਿਨੈ ਪੱਤਰਾਂ ਨੂੰ ਸੱਦਾ ਦੇਣ ਲਈ 31 ਅਗਸਤ, 2023 ਤੱਕ ਪੀਐੱਲਆਈ ਪੋਰਟਲ ਨੂੰ ਫਿਰ ਤੋਂ ਖੋਲ੍ਹਣ ਦਾ ਫ਼ੈਸਲਾ ਕੀਤਾ ਹੈ।
ਸੂਚਨਾਵਾਂ ਅਤੇ ਦਿਸ਼ਾ-ਨਿਰਦੇਸ਼ਾਂ ਰਾਹੀਂ ਪਹਿਲਾਂ ਸੂਚਿਤ ਕੀਤੇ ਸਾਰੇ ਨਿਯਮ ਅਤੇ ਸ਼ਰਤਾਂ ਲਾਗੂ ਹੋਣਗੀਆਂ।
ਪਹਿਲਾਂ ਦੀਆਂ ਸੂਚਨਾਵਾਂ ਹੇਠ ਦਿੱਤੀਆਂ ਗਈਆਂ ਹਨ:
i. ਮਿਤੀ 24 ਸਤੰਬਰ, 2021 ਦੀ ਪੀਐੱਲਆਈ-ਟੈਕਸਟਾਈਲ ਸਕੀਮ ਗਜ਼ਟ ਨੋਟੀਫਿਕੇਸ਼ਨ
ii.ਮਿਤੀ 28 ਦਸੰਬਰ, 2021 ਦੇ ਪੀਐੱਲਆਈ-ਟੈਕਸਟਾਈਲ ਲਈ ਯੋਜਨਾ ਦਿਸ਼ਾ-ਨਿਰਦੇਸ਼
iii ਮਿਤੀ 22 ਫਰਵਰੀ, 2022 ਦੀ ਸੋਧ ਗਜ਼ਟ ਨੋਟੀਫਿਕੇਸ਼ਨ
iv ਮਿਤੀ 09.06.2023 ਸੋਧ ਗਜ਼ਟ ਨੋਟੀਫਿਕੇਸ਼ਨ
v.ਮਿਤੀ 09.06.2023 ਸੋਧ ਦਿਸ਼ਾ-ਨਿਰਦੇਸ਼
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 180.97 ਕਰੋੜ ਦੇ ਪਾਰ ਪਹੁੰਚਿਆ
12-14 ਸਾਲ ਦੀ ਉਮਰ ਵਰਗ ਲਈ 9 ਲੱਖ ਤੋਂ ਵੱਧ ਵੈਕਸੀਨ ਦੀਆਂ ਖੁਰਾਕਾਂ ਦਿੱਤੀਆਂ ਗਈਆਂ
ਭਾਰਤ ਦਾ ਐਕਟਿਵ ਕੇਸਲੋਡ ਅੱਜ 29,181 ਤੱਕ ਘਟਿਆ; ਭਾਰਤ ਦੇ ਕੁੱਲ ਸਕਾਰਾਤਮਕ ਮਾਮਲਿਆਂ ਦਾ 0.07% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 2,528 ਨਵੇਂ ਕੇਸ ਸਾਹਮਣੇ ਆਏ
ਮੌਜੂਦਾ ਰਿਕਵਰੀ ਦਰ 98.73% ਹੈ
ਵਰਤਮਾਨ ਵਿੱਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 0.40%
ਅੱਜ ਸਵੇਰੇ 7 ਵਜੇ ਤੱਕ ਆਰਜ਼ੀ ਰਿਪੋਰਟਾਂ ਅਨੁਸਾਰ ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ 180.97 ਕਰੋੜ  ਤੋਂ ਵੱਧ ਗਈ ਹੈ। ਇਹ ਉਪਲਬਧੀ 2,12,97,331 ਸੈਸ਼ਨਾਂ ਰਾਹੀਂ ਪ੍ਰਾਪਤ ਕੀਤੀ ਗਈ ਹੈ।
12-14 ਸਾਲ ਦੀ ਉਮਰ ਵਰਗ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਕੀਤਾ ਗਿਆ ਸੀ। ਹੁਣ ਤੱਕ, ਕੋਵਿਡ-19 ਵੈਕਸੀਨ ਦੀ ਪਹਿਲੀ ਖੁਰਾਕ ਨਾਲ 9 ਲੱਖ  ਤੋਂ ਵੱਧ ਕਿਸ਼ੋਰਾਂ ਨੂੰ ਲਗਾਇਆ ਜਾ ਚੁੱਕਾ ਹੈ।
ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,02,944
|
|
ਦੂਸਰੀ ਖੁਰਾਕ
|
|
99,89,099
|
|
ਪ੍ਰੀਕੌਸ਼ਨ ਡੋਜ਼
|
|
43,48,895
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,11,999
|
|
ਦੂਸਰੀ ਖੁਰਾਕ
|
|
1,74,85,980
|
|
ਪ੍ਰੀਕੌਸ਼ਨ ਡੋਜ਼
|
|
66,38,099
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
9,04,700
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,61,52,073
|
|
ਦੂਸਰੀ ਖੁਰਾਕ
|
|
3,52,82,337
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
55,36,93,457
|
|
ਦੂਸਰੀ ਖੁਰਾਕ
|
|
45,87,11,316
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,25,92,884
|
|
ਦੂਸਰੀ ਖੁਰਾਕ
|
|
18,35,69,127
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,66,31,067
|
|
ਦੂਸਰੀ ਖੁਰਾਕ
|
|
11,43,36,409
|
|
ਪ੍ਰੀਕੌਸ਼ਨ ਡੋਜ਼
|
|
1,06,44,202
|
|
ਪ੍ਰੀਕੌਸ਼ਨ ਡੋਜ਼
|
|
2,16,31,196
|
|
ਕੁੱਲ
|
|
1,80,97,94,588
ਨਿਰੰਤਰ ਹੇਠਾਂ ਵੱਲ ਰੁਝਾਨ ਦੇ ਬਾਅਦ, ਭਾਰਤ ਦਾ ਸਕਰਾਤਮਕ ਕੇਸਲੋਡ ਅੱਜ ਹੋਰ ਡਿੱਗ ਕੇ 29,181 ਹੋ ਗਿਆ ਹੈ, ਜੋ ਦੇਸ਼ ਦੇ ਕੁੱਲ ਸਕਾਰਾਤਮਕ ਮਾਮਲਿਆਂ ਦਾ 0.07% ਹੈ।
ਸਿੱਟੇ ਵਜੋਂ, ਪਿਛਲੇ 24 ਘੰਟਿਆਂ ਵਿੱਚ ਭਾਰਤ ਦੀ ਰਿਕਵਰੀ ਦਰ 98.73% ਹੈ। 3,997 ਮਰੀਜ਼ ਠੀਕ ਹੋ ਗਏ ਹਨ ਅਤੇ ਠੀਕ ਹੋਏ ਮਰੀਜ਼ਾਂ ਦੀ ਸੰਚਿਤ ਸੰਖਿਆ  ਹੁਣ 4,24,58,543 ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 2,528 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 6,33,867 ਕੋਵਿਡ-19 ਟੈਸਟ ਕੀਤੇ ਗਏ। ਭਾਰਤ ਨੇ ਹੁਣ ਤੱਕ 78.18 ਕਰੋੜ  ਤੋਂ ਵੱਧ ਸੰਚਿਤ ਟੈਸਟ ਕੀਤੇ ਹਨ।
ਹਫ਼ਤਾਵਾਰੀ ਅਤੇ ਰੋਜ਼ਾਨਾ ਸਕਾਰਾਤਮਕ ਦਰਾਂ ਵਿੱਚ ਵੀ ਲਗਾਤਾਰ ਗਿਰਾਵਟ ਆਈ ਹੈ। ਦੇਸ਼ ਵਿੱਚ ਹਫ਼ਤਾਵਾਰੀ ਸਕਾਰਾਤਮਕਤਾ ਦਰ ਵਰਤਮਾਨ ਵਿੱਚ 0.40% ਹੈ ਅਤੇ ਰੋਜ਼ਾਨਾ ਸਕਾਰਾਤਮਕਤਾ ਦਰ ਵੀ 0.40% ਦੱਸੀ ਗਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰੀ ਪੰਚਾਇਤੀ ਰਾਜ ਦਿਵਸ 'ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਸ਼ਟਰੀ ਪੰਚਾਇਤੀ ਰਾਜ ਦਿਵਸ 'ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਉਨ੍ਹਾਂ ਨੇ ਕਿਹਾ ਕਿ ਪੰਚਾਇਤਾਂ ਭਾਰਤੀ ਲੋਕਤੰਤਰ ਦਾ ਅਧਾਰ-ਥੰਮ੍ਹ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਆਪ ਸਭ ਨੂੰ ਰਾਸ਼ਟਰੀ ਪੰਚਾਇਤੀ ਰਾਜ ਦਿਵਸ ਦੀਆਂ ਬਹੁਤ-ਬਹੁਤ ਸ਼ੁਭਕਾਮਨਾਵਾਂ। ਪੰਚਾਇਤਾਂ ਭਾਰਤੀ ਲੋਕਤੰਤਰ ਦਾ ਅਧਾਰ-ਥੰਮ੍ਹ ਹਨ, ਜਿਨ੍ਹਾਂ ਦੀ ਮਜ਼ਬੂਤੀ ਵਿੱਚ ਹੀ ਨਵੇਂ ਭਾਰਤ ਦੀ ਸਮ੍ਰਿੱਧੀ ਨਿਹਿਤ ਹੈ। ਆਓ, ਆਤਮਨਿਰਭਰ ਭਾਰਤ ਦੇ ਨਿਰਮਾਣ ਵਿੱਚ ਆਪਣੀਆਂ ਪੰਚਾਇਤਾਂ ਨੂੰ ਹੋਰ ਅਧਿਕ ਸਸ਼ਕਤ ਕਰਨ ਦਾ ਸੰਕਲਪ ਲਈਏ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੁਤੰਤਰਤਾ ਸੈਨਾਨੀ ਮੰਗਲ ਪਾਂਡੇ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸੁਤੰਤਰਤਾ ਸੈਨਾਨੀ ਮੰਗਲ ਪਾਂਡੇ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਮਹਾਨ ਮੰਗਲ ਪਾਂਡੇ ਸਾਹਸ ਅਤੇ ਦ੍ਰਿੜ੍ਹ ਸੰਕਲਪ ਦੇ ਸਮਾਨਾਰਥੀ ਹਨ। ਉਨ੍ਹਾਂ ਨੇ ਸਾਡੇ ਇਤਿਹਾਸ ਦੇ ਬਹੁਤ ਮਹੱਤਵਪੂਰਨ ਸਮੇਂ ਵਿੱਚ ਦੇਸ਼ਭਗਤੀ ਦੀ ਚੰਗਿਆਰੀ ਨੂੰ ਪ੍ਰਜਵਲਿਤ ਕੀਤਾ ਅਤੇ ਅਣਗਿਣਤ ਲੋਕਾਂ ਨੂੰ ਪ੍ਰੇਰਿਤ ਕੀਤਾ। ਉਨ੍ਹਾਂ ਦੀ ਜਯੰਤੀ ‘ਤੇ ਉਨ੍ਹਾਂ ਨੂੰ ਯਾਦ ਕਰ ਰਿਹਾ ਹਾਂ। ਇਸ ਸਾਲ ਦੀ ਸ਼ੁਰੂਆਤ ਵਿੱਚ ਮੇਰਠ ਵਿੱਚ ਉਨ੍ਹਾਂ ਦੀ ਪ੍ਰਤਿਮਾ ਨੂੰ ਸ਼ਰਧਾਂਜਲੀਆਂ ਦਿੱਤੀਆਂ ਸਨ।”
ਖੇਤੀਬਾੜੀ ਮੰਤਰਾਲਾ
ਰੇਲਵੇ ਵੱਲੋਂ ਦੇਵਲਾਲੀ-ਮੁਜ਼ੱਫ਼ਰਪੁਰ ਕਿਸਾਨ ਰੇਲ ਦੀ ਮੰਗ ਵਧਣ ਤੇ ਗੇੜੇ ਵਧਾ ਕੇ ਹਫ਼ਤੇ ਵਿੱਚ 3 ਕਰਨ ਦਾ ਐਲਾਨ, ਉਦਘਾਟਨੀ ਗੇੜੇ ਤੋਂ ਮਾਲ ਲਦਾਈ ਵਿੱਚ ਲੱਗਭਗ 4 ਗੁਣਾਂ ਵਾਧਾ
ਸੰਗੋਲਾ-ਮਨਮਾਡ-ਦੌਂਦ, ਲਿੰਕ ਕਿਸਾਨ ਰੇਲਗੱਡੀ ਵੀ ਹਫ਼ਤੇ ਵਿੱਚ 3 ਵਾਰ ਚੱਲੇਗੀ
ਮੰਗ ਵਿੱਚ ਭਾਰੀ ਵਾਧਾ ਹੋਣ ਕਾਰਨ ਰੇਲਵੇ ਨੇ ਹਫ਼ਤੇ ਵਿੱਚ ਦੋ ਵਾਰ ਚੱਲਣ ਵਾਲੀ ਦੇਵਲਾਲੀ-ਮੁਜ਼ੱਫ਼ਰਪੁਰ ਕਿਸਾਨ ਰੇਲਗੱਡੀ ਨੂੰ 08-09-2020 ਤੋਂ ਗੇੜੇ ਵਧਾ ਕੇ ਹਫ਼ਤੇ ਵਿੱਚ 3 ਵਾਰ ਕਰਨ ਦਾ ਫੈਸਲਾ ਕੀਤਾ ਹੈ । ਕੇਂਦਰੀ ਰੇਲਵੇ ਦੇ ਲੋਕ ਸੰਪਰਕ ਵਿਭਾਗ ਵੱਲੋਂ ਕੱਲ ਜਾਰੀ ਇੱਕ ਪ੍ਰੈਸ ਬਿਆਨ ਵਿੱਚ ਜਾਣਕਾਰੀ ਦਿੱਤੀ ਗਈ ਹੈ ਕਿ ਕੇਂਦਰੀ ਰੇਲਵੇ ਵੱਲੋਂ ਸੰਗੋਲਾ ਤੇ ਮਨਮਾਡ ਵਿਚਾਲੇ ਹਫ਼ਤੇ ਵਿੱਚ 2 ਵਾਰ ਚੱਲਣ ਵਾਲੀ ਲਿੰਕ ਕਿਸਾਨ ਰੇਲ ਗੱਡੀ ਦੇ ਗੇੜੇ ਵਧਾ ਕੇ ਵੀ ਹਫ਼ਤੇ ਵਿੱਚ 3 ਵਾਰ ਕੀਤਾ ਜਾਵੇਗਾ । ਇਸ ਰੇਲ ਗੱਡੀ ਨੂੰ ਮਨਮਾਡ ਸਟੇਸ਼ਨ ਤੇ ਦੇਵਲਾਲੀ ਮੁਜ਼ੱਫ਼ਰਪੁਰ ਕਿਸਾਨ ਰੇਲਗੱਡੀ ਨਾਲ ਜੋੜਿਆ ਤੇ ਲਾਹਿਆ ਜਾਵੇਗਾ ।
00107/00108 ਦੇਵਲਾਲੀ-ਮੁਜ਼ੱਫਰਪੁਰ-ਦੇਵਲਾਲੀ ਕਿਸਾਨ ਰੇਲਗੱਡੀ-ਗੱਡੀ ਨੰਬਰ 00107 ਕਿਸਾਨ ਰੇਲ 08-09-2020 ਤੋਂ 25.09.2020 ਤੱਕ ਹਰੇਕ ਮੰਗਲਵਾਰ, ਵੀਰਵਾਰ ਤੇ ਸ਼ਨੀਵਾਰ ਵਾਲੇ ਦਿਨ ਸ਼ਾਮ 6 ਵਜੇ ਦੇਵਲਾਲੀ ਤੋਂ ਰਵਾਨਾ ਹੋਵੇਗੀ ਤੇ ਤੀਜੇ ਦਿਨ ਸਵੇਰੇ 04.45 ਵਜੇ ਮੁਜ਼ੱਫ਼ਰਪੁਰ ਜੰਕਸ਼ਨ ਪਹੁੰਚੇਗੀ ।
ਗੱਡੀ ਨੰਬਰ 00108 ਹਰੇਕ ਵੀਰਵਾਰ, ਸ਼ਨੀਵਾਰ ਤੇ ਸੋਮਵਾਰ 10.09.2020 ਤੋਂ 27.09.2020 ਤੱਕ ਮੁਜ਼ੱਫਰਪੁਰ ਜੰਕਸ਼ਨ ਤੋਂ ਸਵੇਰੇ 08.00 ਵਜੇ ਰਵਾਨਾ ਹੋਵੇਗੀ ਤੇ ਅਗਲੇ ਦਿਨ ਦੁਪਹਿਰ 13.00 ਵਜੇ ਮਨਮਾਡ ਪਹੁੰਚੇਗੀ ।
ਗੱਡੀ ਨੰਬਰ 00109 ਸੰਗੋਲਾ-ਮਨਮਾਡ-ਦੌਂਦ ਲਿੰਕ ਕਿਸਾਨ ਰੇਲਗੱਡੀ 08-09-2020 ਤੋਂ 25.09.2020 ਤੱਕ ਸੰਗੋਲਾ ਤੋਂ ਹਰੇਕ ਮੰਗਲਵਾਰ, ਵੀਰਵਾਰ ਤੇ ਸ਼ਨੀਵਾਰ ਵਾਲੇ ਦਿਨ ਸਵੇਰੇ 08.00 ਵਜੇ ਰਵਾਨਾ ਹੋਵੇਗੀ ਤੇ ਉਸੇ ਦਿਨ ਸ਼ਾਮ 18.30 ਵਜੇ ਮਨਮਾਡ ਸਟੇਸ਼ਨ ਪਹੁੰਚੇਗੀ ।
ਗੱਡੀ ਨੰਬਰ 0110 ਲਿੰਕ ਕਿਸਾਨ ਰੇਲਗੱਡੀ 11.09.2020 ਤੋਂ 28.09.2020 ਤੱਕ ਮਨਮਾਡ ਤੋਂ ਹਰੇਕ ਸ਼ੁੱਕਰਵਾਰ, ਐਤਵਾਰ ਤੇ ਮੰਗਲਵਾਰ ਬਾਅਦ ਦੁਪਹਿਰ 14.00 ਵਜੇ ਰਵਾਨਾ ਹੋਵੇਗੀ ਤੇ ਉਸੇ ਦਿਨ ਸ਼ਾਮ 18.15 ਵਜੇ ਦਾਊਂਦ ਪਹੁੰਚੇਗੀ ।
ਕਿਸਾਨ ਰੇਲ ਦੇ ਉਦਘਾਟਨੀ ਦਿਨ 07.08.2020 ਨੂੰ 90.92 ਟਨ ਲਦਾਈ ਹੋਈ ਸੀ, ਜੋ 01.09.2020 ਨੂੰ ਵਧ ਕੇ 354.29 ਟਨ ਤੱਕ ਪਹੁੰਚ ਗਈ । ਕਿਸਾਨ ਰੇਲ ਦੇ ਗੇੜੇ ਵਧਣ ਨਾਲ ਮਾਲ ਲਦਾਈ ਵਿੱਚ 4 ਗੁਣਾਂ ਵਾਧਾ ਹੋਣ ਦੀ ਆਸ ਹੈ ।
(ਏਪੀਐੱਸ/ਐੱਸਜੀ
ਟੈਕਸਟਾਈਲ ਮੰਤਰਾਲਾ
ਕੇਂਦਰ ਨੇ ਹੱਥਖੱਡੀ ਖੇਤਰ ’ਚ ਉਤਪਾਦਕਤਾ ਤੇ ਮਾਰਕਿਟਿੰਗ ਸਮਰੱਥਾਵਾਂ ਵਧਾਉਣ ਲਈ ਚੁੱਕੇ ਕਦਮ
ਸਰਕਾਰ ਨੇ ਮਹਾਮਾਰੀ ਕਾਰਣ ਉੱਠਣ ਵਾਲੇ ਮਸਲਿਆਂ ਦੇ ਹੱਲ ਲਈ ਪੂਰੀ ਸਰਗਰਮੀ ਨਾਲ ਹੇਠ ਲਿਖੇ ਕਦਮ ਚੁੱਕੇ ਹਨ।
i. ਟੈਕਸਟਾਈਲਜ਼ ਮੰਤਰਾਲੇ ਨੇ ਰਾਜਾਂ ਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਆਪੋ–ਆਪਣੇ ਰਾਜ ਹੱਥ–ਖੱਡੀ ਨਿਗਮਾਂ/ਸਹਿਕਾਰੀ ਸਭਾਵਾਂ/ਏਜੰਸੀਆਂ ਨੂੰ ਹੱਥਖੱਡੀ ਬੁਣਕਰਾਂ/ਕਾਰੀਗਰਾਂ ਕੋਲ ਉਪਲਬਧ ਤਿਆਰ ਮਾਲ ਦੀਆਂ ਖ਼ਰੀਦਦਾਰੀਆਂ ਕਰਨ ਦੀ ਬੇਨਤੀ ਕੀਤੀ ਹੈ।
ii. ਸਰਕਾਰੀ ਈ-ਮਾਰਕੀਟ ਸਥਾਨ 'ਤੇ ਔਨ-ਬੋਰਡ ਬੁਣਕਰਾਂ ਲਈ ਕਦਮ ਚੁੱਕੇ ਗਏ ਹਨ ਤਾਂ ਜੋ ਉਹ ਆਪਣੇ ਉਤਪਾਦਾਂ ਨੂੰ ਵੱਖ-ਵੱਖ ਸਰਕਾਰੀ ਵਿਭਾਗਾਂ ਅਤੇ ਸੰਸਥਾਵਾਂ ਨੂੰ ਸਿੱਧੇ ਵੇਚ ਸਕਣ। ਹੁਣ ਤੱਕ ਲਗਭਗ 1.50 ਲੱਖ ਬੁਣਕਰ GeM ਪੋਰਟਲ 'ਤੇ ਔਨ-ਬੋਰਡ  ਹੋ ਚੁੱਕੇ ਹਨ।
iii. ਉਤਪਾਦਕਤਾ, ਮਾਰਕੀਟਿੰਗ ਸਮਰੱਥਾ ਨੂੰ ਵਧਾਉਣ ਅਤੇ ਬਿਹਤਰ ਆਮਦਨ ਨੂੰ ਯਕੀਨੀ ਬਣਾਉਣ ਲਈ, ਵੱਖ-ਵੱਖ ਰਾਜਾਂ ਵਿੱਚ 128 ਹੈਂਡਲੂਮ ਉਤਪਾਦਕ ਕੰਪਨੀਆਂ ਦਾ ਗਠਨ ਕੀਤਾ ਗਿਆ ਹੈ।
iv. ਰਿਆਇਤੀ ਕ੍ਰੈਡਿਟ/ਵੀਵਰ ਮੁਦਰਾ ਯੋਜਨਾ ਦੇ ਤਹਿਤ, ਵਿੱਤੀ ਸਹਾਇਤਾ ਹੇਠਾਂ ਦਿੱਤੇ ਅਨੁਸਾਰ ਪ੍ਰਦਾਨ ਕੀਤੀ ਜਾਂਦੀ ਹੈ:
a. ਮਾਰਜਿਨ ਮਨੀ ਸਹਾਇਤਾ
· 20% ਦੀ ਦਰ ’ਤੇ ਕਰਜ਼ਾ–ਰਾਸ਼ੀ, ਬਸ਼ਰਤੇ ਪ੍ਰਤੀ ਬੁਣਕਰ ਵੱਧ ਤੋਂ ਵੱਧ 25,000/– ਰੁਪਏ,
· 20% ਦੀ ਦਰ ’ਤੇ ਕਰਜ਼ਾ–ਰਾਸ਼ੀ, ਬਸ਼ਰਤੇ ਪ੍ਰਤੀ ਹੱਥਖੱਡੀ ਸੰਗਠਨ ਵੱਧ ਤੋਂ ਵੱਧ 20.00 ਲੱਖ ਰੁਪਏ 
b. 3 ਸਾਲਾਂ ਲਈ 7% ਤੱਕ ਵਿਆਜ ਸਬਵੈਂਸ਼ਨ; ਅਤੇ
c. 3 ਸਾਲਾਂ ਲਈ ਕਰਜ਼ਿਆਂ ’ਤੇ ਰਿਣ ਗਰੰਟੀ
v. ਹੈਂਡਲੂਮ ਸੈਕਟਰ ਵਿੱਚ ਡਿਜ਼ਾਈਨ-ਅਧਾਰਿਤ ਉੱਤਮਤਾ ਨੂੰ ਬਣਾਉਣ ਅਤੇ ਸਿਰਜਣ ਦੇ ਉਦੇਸ਼ ਨਾਲ NIFT ਦੁਆਰਾ, ਦਿੱਲੀ, ਮੁੰਬਈ, ਵਾਰਾਣਸੀ, ਅਹਿਮਦਾਬਾਦ, ਜੈਪੁਰ, ਭੁਵਨੇਸ਼ਵਰ, ਗੁਹਾਟੀ ਅਤੇ ਕਾਂਚੀਪੁਰਮ ਵਿਖੇ ਨਮੂਨਾ/ਉਤਪਾਦ ਸੁਧਾਰ ਅਤੇ ਵਿਕਾਸ ਲਈ ਬੁਣਕਰਾਂ, ਬਰਾਮਦਕਾਰਾਂ, ਨਿਰਮਾਤਾਵਾਂ ਅਤੇ ਡਿਜ਼ਾਈਨਰਾਂ ਨੂੰ ਡਿਜ਼ਾਈਨ ਰਿਪੋਜ਼ਟਰੀਜ਼ ਤੱਕ ਪਹੁੰਚ ਕਰਨ ਦੀ ਸਹੂਲਤ ਲਈ ਬੁਣਕਰਾਂ ਦੇ ਸੇਵਾ ਕੇਂਦਰਾਂ ਵਿੱਚ ਡਿਜ਼ਾਈਨ ਸਰੋਤ ਕੇਂਦਰ ਸਥਾਪਤ ਕੀਤੇ ਗਏ ਹਨ।
vi. ਹੈਂਡਲੂਮ ਉਤਪਾਦਾਂ ਦੀ ਮਾਰਕੀਟਿੰਗ ਨੂੰ ਉਤਸ਼ਾਹਿਤ ਕਰਨ ਲਈ, ਹੈਂਡਲੂਮ ਐਕਸਪੋਰਟ ਪ੍ਰਮੋਸ਼ਨ ਕੌਂਸਲ ਵਰਚੁਅਲ ਮੋਡ ਵਿੱਚ ਅੰਤਰਰਾਸ਼ਟਰੀ ਮੇਲਿਆਂ ਦਾ ਆਯੋਜਨ ਕਰ ਰਹੀ ਹੈ। ਸਾਲ 2020-21 ਦੌਰਾਨ, ਵਰਚੁਅਲ ਮੋਡ ਵਿੱਚ 12 ਹੈਂਡਲੂਮ ਮੇਲੇ ਆਯੋਜਿਤ ਕੀਤੇ ਗਏ ਸਨ। ਇਸ ਤੋਂ ਇਲਾਵਾ, ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਬੁਣਕਰਾਂ ਲਈ ਆਪਣੇ ਉਤਪਾਦਾਂ ਦੀ ਮਾਰਕੀਟਿੰਗ ਅਤੇ ਵਿਕਰੀ ਲਈ ਘਰੇਲੂ ਮਾਰਕੀਟਿੰਗ ਸਮਾਗਮ ਵੀ ਆਯੋਜਿਤ ਕੀਤੇ ਗਏ ਸਨ।
vii. ਹੱਥ–ਖੱਡੀ ਬੁਣਕਰਾਂ ਨੂੰ ਧਾਗਾ ਉਪਲਬਧ ਕਰਾਉਣ ਲਈ ਕੱਚੇ ਮਾਲ ਦੀ ਸਪਲਾਈ ਯੋਜਨਾ ਪੂਰੇ ਦੇਸ਼ ਵਿੱਚ ਲਾਗੂ ਕੀਤੀ ਜਾ ਰਹੀ ਹੈ। ਇਸ ਸਕੀਮ ਅਧੀਨ ਹਰ ਕਿਸਮ ਦੇ ਧਾਗੇ ਲਈ ਭਾੜੇ ਦੇ ਖਰਚਿਆਂ ਦੀ ਅਦਾਇਗੀ ਕੀਤੀ ਜਾਂਦੀ ਹੈ; ਅਤੇ ਕਪਾਹ ਦੇ ਹੈਂਕ ਧਾਗੇ, ਘਰੇਲੂ ਰੇਸ਼ਮ, ਉੱਨ ਅਤੇ ਲਿਨਨ ਦੇ ਧਾਗੇ ਅਤੇ ਕੁਦਰਤੀ ਫਾਈਬਰਾਂ ਦੇ ਮਿਸ਼ਰਤ ਧਾਗੇ ਲਈ 15% ਕੀਮਤ ਸਬਸਿਡੀ ਦੇ ਹਿੱਸੇ, ਮਾਤਰਾ ਕੈਪਸ  ਦੇ ਨਾਲ ਹੈ।
viii. ਬੁਣਕਰਾਂ ਦੀ ਭਲਾਈ ਅਤੇ ਸਮਾਜਿਕ-ਆਰਥਿਕ ਵਿਕਾਸ ਲਈ ਵੱਖ-ਵੱਖ ਹੱਥਖੱਡੀ ਸਕੀਮਾਂ ਦਾ ਲਾਭ ਲੈਣ ਲਈ ਉਨ੍ਹਾਂ ਨੂੰ ਸਿੱਖਿਅਤ ਕਰਨ ਵਾਸਤੇ ਵੱਖ-ਵੱਖ ਰਾਜਾਂ ਵਿੱਚ 534 ਚੌਪਾਲਾਂ ਦਾ ਆਯੋਜਨ ਕੀਤਾ ਗਿਆ।
ix. ਹੈਂਡਲੂਮ ਉਤਪਾਦਾਂ ਦੀ ਈ-ਮਾਰਕੀਟਿੰਗ ਨੂੰ ਉਤਸ਼ਾਹਿਤ ਕਰਨ ਲਈ, 23 ਈ-ਕਾਮਰਸ ਇਕਾਈਆਂ ਨੂੰ ਹੈਂਡਲੂਮ ਉਤਪਾਦਾਂ ਦੀ ਔਨਲਾਈਨ ਮਾਰਕੀਟਿੰਗ ਲਈ ਲਗਾਇਆ ਗਿਆ ਹੈ।
x. ਹੈਂਡਲੂਮ ਏਜੰਸੀਆਂ/ਬੁਣਕਰਾਂ ਨੂੰ ਉਨ੍ਹਾਂ ਦੇ ਉਤਪਾਦ ਵੇਚਣ ਲਈ ਮਾਰਕੀਟਿੰਗ ਐਕਸਪੋਜ਼/ਈਵੈਂਟ ਆਯੋਜਿਤ ਕਰਕੇ ਮਾਰਕੀਟਿੰਗ ਪਲੇਟਫਾਰਮ ਪ੍ਰਦਾਨ ਕੀਤਾ ਜਾਂਦਾ ਹੈ।
ਇਹ ਜਾਣਕਾਰੀ ਟੈਕਸਟਾਈਲਜ਼ ਰਾਜ ਮੰਤਰੀ ਸ਼੍ਰੀਮਤੀ ਦਰਸ਼ਨਾ ਜਰਦੋਸ਼ ਨੇ ਅੱਜ ਲੋਕ ਸਭਾ ’ਚ ਇੱਕ ਲਿਖਤੀ ਜੁਆਬ ਰਾਹੀਂ ਦਿੱਤੀ।
ਰੇਲ ਮੰਤਰਾਲਾ
31 ਮਾਰਚ 2021 ਤੱਕ ਸਾਰੀਆਂ ਟ੍ਰੇਨਾਂ ਨੂੰ ਰੱਦ ਕੀਤੇ ਜਾਣ ਸਬੰਧੀ ਸੋਸ਼ਲ ਮੀਡੀਆ ‘ਤੇ ਕੀਤੇ ਜਾ ਰਹੇ ਦਾਅਵੇ ਗੁੰਮਰਾਹਕੁੰਨ
ਸੋਸ਼ਲ ਮੀਡੀਆ ਦੀਆਂ ਕੁੱਝ ਰਿਪੋਰਟਾਂ ਦੇ ਅਨੁਸਾਰ ਇਹ ਦਾਅਵਾ ਕੀਤਾ ਜਾ ਰਿਹਾ ਹੈ ਕਿ 31 ਮਾਰਚ ਤੱਕ ਸਾਰੀਆਂ ਟ੍ਰੇਨਾਂ ਰੱਦ ਕਰ ਦਿੱਤੀਆਂ ਗਈਆਂ ਹਨ , ਇਹ ਦਾਅਵਾ ਪੂਰੀ ਤਰ੍ਹਾਂ ਨਾਲ ਗੁੰਮਰਾਹਕੁੰਨ ਹੈ ਅਤੇ ਤੱਥਾਂ ‘ਤੇ ਆਧਾਰਿਤ ਨਹੀਂ ਹੈ।
ਸੋਸ਼ਲ ਮੀਡੀਆ ਵਿੱਚ ਇਸ ਪ੍ਰਕਾਰ ਦੀਆਂ ਗਲਤ ਖਬਰਾਂ ਪ੍ਰਸਾਰਿਤ ਕੀਤੀਆਂ ਜਾ ਰਹੀਆਂ ਹਨ । ਇਹ ਸੂਚਿਤ ਕੀਤਾ ਜਾਂਦਾ ਹੈ ਕਿ ਜਿਸ ਵੀਡੀਓ ਨੂੰ ਪ੍ਰਸਾਰਿਤ ਕੀਤਾ ਜਾ ਰਿਹਾ ਹੈ ਉਹ ਪੁਰਾਣੀ ਹੈ ਅਤੇ ਇਸ ਪੁਰਾਣੀ ਖਬਰ ਨੂੰ ਗਲਤ ਸੰਦਰਭ ਵਿੱਚ ਸਾਂਝਾ ਕੀਤਾ ਜਾ ਰਿਹਾ ਹੈ।
ਭਾਰਤੀ ਰੇਲ ਦੇ ਵੱਲੋਂ ਅਜਿਹਾ ਕੋਈ ਐਲਾਨ ਨਹੀਂ ਕੀਤਾ ਗਿਆ ਹੈ।
ਵਰਤਮਾਨ ਵਿੱਚ ਐਕਸਪ੍ਰੈਸ ਟ੍ਰੇਨਾਂ ਅਤੇ ਉਪ ਨਗਰੀ ਟ੍ਰੇਨਾਂ ਵਿਸ਼ੇਸ਼ ਟ੍ਰੇਨਾਂ ਦੇ ਰੂਪ ਵਿੱਚ ਚਲਦੀਆਂ ਰਹਿਣ ਗਈਆਂ । ਇਹ ਵੀ ਅਨੁਰੋਧ ਕੀਤਾ ਜਾਂਦਾ ਹੈ ਕਿ ਯਾਤਰੀ ਹਰ ਸਮੇਂ ਕੋਵਿਡ ਪ੍ਰੋਟੋਕਾਲ ਅਤੇ ਨਿਯਮਾਂ ਦਾ ਪਾਲਣ ਕਰਨ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਰਾਂਚੀ, ਝਾਰਖੰਡ ਵਿੱਚ 9400 ਕਰੋੜ ਰੁਪਏ ਦੇ 21 ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਦਾ ਉਦਘਾਟਨ ਅਤੇ ਨੀਂਹ ਪੱਥਰ ਰੱਖਿਆ
ਕੇਂਦਰੀ ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਝਾਰਖੰਡ ਦੀ ਰਾਜਧਾਨੀ ਰਾਂਚੀ ਦੇ ਧੁਰਵਾ ਵਿੱਚ 9400 ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਨਾਲ 532 ਕਿਲੋਮੀਟਰ ਦੇ 21 ਪ੍ਰੋਜੈਕਟਾਂ ਦਾ ਉਦਘਾਟਨ ਕੀਤਾ ਅਤੇ ਨੀਂਹ ਪੱਥਰ ਰੱਖਿਆ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ 7000 ਕਰੋੜ ਰੁਪਏ ਦੀ ਲਾਗਤ ਨਾਲ ਰਾਂਚੀ ਤੋਂ ਵਾਰਾਣਸੀ ਤੱਕ 260 ਕਿਲੋਮੀਟਰ ਦੇ 4 ਲੇਨ ਵਾਲੇ ਇੰਟਰ ਕੌਰੀਡੋਰ ਦੇ ਨਿਰਮਾਣ ਨਾਲ 5 ਘੰਟਿਆਂ ਵਿੱਚ ਰਾਂਚੀ ਤੋਂ ਵਾਰਾਣਸੀ ਪਹੁੰਚਿਆ ਜਾ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ 635 ਕਿਲੋਮੀਟਰ ਦਾ 4 ਲੇਨ ਵਾਲਾ ਰਾਏਪੁਰ-ਧਨਬਾਦ ਆਰਥਿਕ ਕੌਰੀਡੋਰ ਕੋਲੇ, ਸਟੀਲ, ਸੀਮਿੰਟ ਅਤੇ ਹੋਰ ਖਣਿਜਾਂ ਦੀ ਆਵਾਜਾਈ ਦੀ ਸੁਵਿਧਾ ਪ੍ਰਦਾਨ ਕਰੇਗਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੁਪਰਨੋਵਾ ਵਿਸਫੋਟ ਜ਼ਰੀਏ ਸਭ ਤੋਂ ਗਰਮ ਤਾਰਿਆਂ ਵਿਚੋਂ ਇੱਕ ਦਾ ਪਤਾ ਲੱਗਾ
ਭਾਰਤੀ ਖਗੋਲ ਵਿਗਿਆਨੀਆਂ ਨੇ ਇੱਕ ਬਹੁਤ ਹੀ ਦੁਰਲੱਭ ਸੁਪਰਨੋਵਾ ਵਿਸਫੋਟ ਜ਼ਰੀਏ ਵੁਲਫ-ਰਾਇਟ ਸਟਾਰ ਜਾਂ ਡਬਲਯੂਆਰ ਸਟਾਰ ਵਜੋਂ ਜਾਣੇ ਜਾਂਦੇ ਸਭ ਤੋਂ ਗਰਮ ਤਾਰਿਆਂ ਵਿਚੋਂ ਇਕ ਦਾ ਪਤਾ ਲਗਾਇਆ ਹੈ।
ਦੁਰਲੱਭ ਵੁਲਫ – ਰਯੇਟ ਤਾਰੇ ਸੂਰਜ ਨਾਲੋਂ ਹਜ਼ਾਰ ਗੁਣਾ ਵਧੇਰੇ ਪ੍ਰਕਾਸ਼ਮਾਨ ਵਸਤੂਆਂ ਹਨ ਅਤੇ ਲੰਬੇ ਸਮੇਂ ਤੋਂ ਖਗੋਲ ਵਿਗਿਆਨੀ ਇਸ ਸਬੰਧੀ ਉਤਸੁਕ ਰਹੇ ਹਨ। ਉਹ ਵੱਡੇ ਤਾਰੇ ਹਨ ਅਤੇ ਆਪਣੇ ਬਾਹਰੀ ਹਾਈਡ੍ਰੋਜਨ ਘੇਰੇ ਨੂੰ ਹਟਾ ਦਿੰਦੇ ਹਨ ਜੋ ਕਿ ਅੰਦਰੂਨੀ ਵਿਸ਼ਾਲ ਕੋਰ ਹਿੱਸੇ ਵਿੱਚ ਹੀਲੀਅਮ ਅਤੇ ਹੋਰ ਤੱਤਾਂ ਦੇ ਫਿਊਜ਼ਨ ਨਾਲ ਜੁੜਿਆ ਹੋਇਆ ਹੈ। ਕੁਝ ਕਿਸਮਾਂ ਦੇ ਵਿਸ਼ਾਲ ਪ੍ਰਕਾਸ਼ਮਾਨ ਸੁਪਰਨੋਵਾ ਧਮਾਕੇ ਦੀ ਟਰੈਕਿੰਗ ਇਨ੍ਹਾਂ ਸਿਤਾਰਿਆਂ ਦੀ ਪੜਤਾਲ ਵਿੱਚ ਸਹਾਇਤਾ ਕਰ ਸਕਦੀ ਹੈ ਜੋ ਵਿਗਿਆਨੀਆਂ ਲਈ ਇੱਕ ਭੇਤ ਬਣੇ ਹੋਏ ਹਨ।
ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ, ਭਾਰਤ ਸਰਕਾਰ ਦੇ ਅਧੀਨ ਇੱਕ ਖੁਦਮੁਖਤਿਆਰ ਇੰਸਟੀਚਿਊਟ, ਆਰਿਆਭੱਟ ਰਿਸਰਚ ਇੰਸਟੀਚਿਊਟ ਆਫ ਆਬਜ਼ਰਵੇਸ਼ਨਲ ਸਾਇੰਸਜ਼ , ਨੈਨੀਤਾਲ ਦੇ ਖਗੋਲ ਵਿਗਿਆਨੀਆਂ ਦੀ ਇੱਕ ਟੀਮ ਨੇ ਅੰਤਰਰਾਸ਼ਟਰੀ ਭਾਈਵਾਲਾਂ ਦੇ ਨਾਲ, ਐੱਨਜੀਸੀ 7371 ਗਲੈਕਸੀ ਵਿੱਚ ਸਥਾਪਿਤ ਐੱਸਐੱਨ 2015ਡੀਜੇ ਨਾਮੀ ਇੱਕ ਸਟਰਿਪ-ਡਾਊਨ ਸੁਪਰਨੋਵਾ ਦੀ ਓਪਟੀਕਲ ਨਿਗਰਾਨੀ ਕੀਤੀ, ਜਿਸ ਨੂੰ 2015 ਵਿੱਚ ਦੇਖਿਆ ਗਿਆ ਸੀ। ਉਨ੍ਹਾਂ ਨੇ ਤਾਰੇ ਦੇ ਪੁੰਜ ਦੇ ਨਾਲ ਹੀ ਇਸਦੇ ਇਜੈਕਸ਼ਨ ਦੀ ਜੁਮੈਟਰੀ ਦੀ ਵੀ ਗਣਨਾ ਕੀਤੀ ਜੋ ਇੱਕ ਸੁਪਰਨੋਵਾ ਬਣਨ ਲਈ ਢਹਿ ਗਿਆ। ਇਹ ਕੰਮ ਹਾਲ ਹੀ ਵਿੱਚ ‘ਦਿ ਅਸਟ੍ਰੋਫਿਜ਼ੀਕਲ ਜਰਨਲ’ ਵਿੱਚ ਪ੍ਰਕਾਸ਼ਿਤ ਹੋਇਆ ਹੈ।
ਵਿਗਿਆਨੀਆਂ ਨੇ ਇਹ ਵੀ ਪਾਇਆ ਕਿ ਅਸਲ ਤਾਰਾ ਦੋ ਸਿਤਾਰਿਆਂ ਦਾ ਸੁਮੇਲ ਸੀ - ਉਨ੍ਹਾਂ ਵਿਚੋਂ ਇੱਕ ਵਿਸ਼ਾਲ ਡਬਲਯੂਆਰ ਸਟਾਰ ਸੀ ਅਤੇ ਦੂਜਾ ਤਾਰਾ ਸੂਰਜ ਨਾਲੋਂ ਪੁੰਜ ਵਿੱਚ ਬਹੁਤ ਘੱਟ ਸੀ। ਸੁਪਰਨੋਵਾ  ਬ੍ਰਹਿਮੰਡ ਵਿੱਚ ਬਹੁਤ ਜ਼ਿਆਦਾ ਊਰਜਾਵਾਨ ਧਮਾਕੇ ਹਨ ਜੋ ਬਹੁਤ ਸਾਰੀ ਊਰਜਾ ਜਾਰੀ ਕਰਦੇ ਹਨ। ਇਨ੍ਹਾਂ ਅਸਥਿਰਾਂ ਦੀ ਲੰਬੇ ਸਮੇਂ ਦੀ ਨਿਗਰਾਨੀ ਫਟਣ ਵਾਲੇ ਤਾਰੇ
ਅਤੇ ਵਿਸਫੋਟ ਦੀਆਂ ਵਿਸ਼ੇਸ਼ਤਾਵਾਂ ਦੀ ਪ੍ਰਕਿਰਤੀ ਨੂੰ ਸਮਝਣ ਲਈ ਰਾਹ ਖੋਲ੍ਹਦੀ ਹੈ। ਇਹ ਵਿਸ਼ਾਲ ਸਿਤਾਰਿਆਂ ਦੀ ਗਿਣਤੀ ਗਿਣਨ ਵਿੱਚ ਵੀ ਸਹਾਇਤਾ ਕਰ ਸਕਦੀ ਹੈ।
ਚਿੱਤਰ 1: ਇਹ ਚਿੱਤਰ ਐੱਸਐੱਨ 2015ਡੀਜੇ ਨਾਲ ਜੁੜੇ ਧਮਾਕੇ ਦੇ ਗੋਲਾਕਾਰ ਸੁਭਾਅ ਦਾ ਖੁਲਾਸਾ ਕਰਦਾ ਹੈ।
ਪਬਲੀਕੇਸ਼ਨ ਐਕਸੈੱਸ ਲਿੰਕ:
https://ui.adsabs.harvard.edu/abs/2021ApJ...909..100S/abstract
ਵਧੇਰੇ ਜਾਣਕਾਰੀ ਲਈ, ਮ੍ਰਿਦਵੀਕਾ ਸਿੰਘ  ਅਤੇ ਡਾ. ਕੁੰਤਲ ਮਿਸ਼ਰਾ ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।